hotchpotch/miracl-hf-unified huggingface dataset:
কোডারমা জেলা
কোডারমা জেলা পূর্ব ভারতের ঝাড়খণ্ড রাজ্যের ২৪ টি জেলার মধ্যে একটি৷ এটি উত্তর ছোটনাগপুর বিভাগের অন্তর্গত একটি জেলা। ২৭ই চৈত্র ১৪০০ বঙ্গাব্দে (১০ এপ্রিল ১৯৯৪ খ্রিস্টাব্দে) হাজারিবাগ জেলা থেকে নতুন জেলাটি গঠন করা হয়। এই জেলার জেলাসদর কোডারমাতে অবস্থিত। কোডারমা জেলা কোডারমা মহকুমা নিয়ে গঠিত।
প্রাচীন মনুস্মৃৃতি অনুসারে হিন্দু দেবতা ব্রহ্মা কর্দম ঋষি কে সৃৃৃষ্টি করলে সকলকিছুর ছায়া তৈরী করার জন্য৷ কিন্তু বিন্দ্য পর্বতের ছায়া তৈরীর ফলে যখন ভূ-ভারতের উত্তর পশ্চিমাংশে বৃৃষ্টিচ্ছায় অঞ্চল তৈরী হয় তখন তিনি এই অঞ্চলে এসে সৃৃষ্টিকর্তার উদ্দেশ্যে নিজের আক্ষেপ প্রকাশ করেন৷ ঋষি কর্দমের নামানুসারে জায়গাটির নাম হয় কোডারমা৷
"জেলাটির উত্তরে বিহার রাজ্যের নওয়াদা জেলা ও বিহার রাজ্যের গয়া জেলা"৷ "জেলাটির উত্তর পূর্বে(ঈশান), জেলাটির পূর্বে ও দক্ষিণ পূর্বে(অগ্নি) ঝাড়খণ্ড রাজ্যের গিরিডি জেলা"৷ "জেলাটির দক্ষিণে, দক্ষিণ পশ্চিমে(নৈঋত) ও পশ্চিমে ঝাড়খণ্ড রাজ্যের হাজারিবাগ জেলা"৷ "জেলাটির উত্তর পশ্চিমে(বায়ু) বিহার রাজ্যের নওয়াদা জেলা"৷
জেলাটির আয়তন ২৫৪০ বর্গ কিমি৷
রাজ্যের জেলায়তনভিত্তিক ক্রমাঙ্ক ২৪ টি জেলার মধ্যে তম৷
জেলার আয়তনের অনুপাত ঝাড়খণ্ড রাজ্যের ৩.১৯%৷
কোডারমা জেলায় প্রচলিত ভাষাসমূহের পাইচিত্র তালিকা নিম্নরূপ -
মোট জনসংখ্যা ৪৯৯৪০৩(২০০১ জনগণনা) ও ৭১৬২৫৯(২০১১ জনগণনা)৷
রাজ্যে জনসংখ্যাভিত্তিক ক্রমাঙ্ক ২৪ টি জেলার মধ্যে ২১তম৷
ঝাড়খণ্ড রাজ্যের ২.১৭% লোক কোডারমা জেলাতে বাস করেন৷
জেলার জনঘনত্ব ২০০১ সালে ১৯৭ ছিলো এবং ২০১১ সালে তা বৃদ্ধি পেয়ে ২৮২ হয়েছে 
জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার ৪৩.৪২% , যা ১৯৯১-২০১১ সালের ২৬.৪৮% বৃদ্ধির হারের থেকে অত্যাধিক বেশী৷ 
জেলাটিতে লিঙ্গানুপাত ২০১১ অনুযায়ী ৯৫০(সমগ্র) এবং শিশু(০-৬ বৎ) লিঙ্গানুপাত ৯৪৯৷
জেলাটির স্বাক্ষরতা হার ৫২.২০%(২০০১) তথা ৬৬.৮৪%(২০১১)৷ পুরুষ স্বাক্ষরতার হার ৭০.৯৪%(২০০১) তথা ৭৯.৭৮%(২০১১)৷ নারী স্বাক্ষরতার হার ৩৩.৬১%(২০০১) তথা ৫৩.২৩% (২০১১)৷ জেলাটিতে শিশুর অনুপাত সমগ্র জনসংখ্যার ১৮.৪৮%৷
আছলাম হোসেন সওদাগর
আছলাম হোসেন সওদাগর একজন বাংলাদেশি রাজনীতিবিদ এবং একাদশ জাতীয় সংসদ সদস্য। তিনি কুড়িগ্রাম-১ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন। সংবিধান অনুযায়ী দশম জাতীয় সংসদের স্পিকার ড. শিরীন শারমিন চৌধুরীর কাছে ৩ জানুয়ারী ২০১৯ তারিখে একাদশ সংসদের সংসদ সদস্য হিসেবে তিনি শপথবাক্য পাঠ করেন।
আছলাম হোসেন সওদাগর ১৯৬৬ সালের ৪ মার্চ কুড়িগ্রাম জেলার নাগেশ্বরী উপজেলায় জন্মগ্রহণ করেন। তার পিতার নাম আবুল কাশেম সওদাগর ও মাতার নাম হনুফা বেগম। শিক্ষাজীবনে তিনি বিএ পাশ করেন।
আছলাম নাগেশ্বরী উপজেলার নির্বাচিত চেয়ারম্যান হিসেবে ২০০৯ সাল থেকে ২০১৩ সাল পর্যন্ত দায়িত্ব পালন করেন। আছলাম হোসেন সওদাগর ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে তিনি বিএনপির সাইফুর রহমান রানাকে পরাজিত করে কুড়িগ্রাম-১ আসন থেকে সংসদ সদস্য নির্বাচিত হন।
হাজারিবাগ জেলা
হাজারিবাগ জেলা পূর্ব ভারতে অবস্থিত ঝাড়খণ্ড রাজ্যের ২৪ টি জেলার একটি৷ একাধিকবার বিভাজনের ফলে বর্তমান জেলাটির উৎপত্তি৷ পুর্বতন হাজারিবাগ জেলাটি থেকে ২০শে অগ্রহায়ণ ১৩৭৯ বঙ্গাব্দে (৬ষ্ঠ ডিসেম্বর ১৯৭২ খ্রিস্টাব্দে) গিরিডি জেলা, ১৪ই জ্যৈষ্ঠ ১৩৯৮ বঙ্গাব্দে (২৯শে মে ১৯৯১ খ্রিস্টাব্দে) চাতরা জেলা, ২৭শে চৈত্র ১৪০০ বঙ্গাব্দে (১০ম এপ্রিল ১৯৯৪ খ্রিস্টাব্দে) কোডারমা জেলা ও ২৫শে ভাদ্র ১৪১৪ বঙ্গাব্দে (১২ই সেপ্টেম্বর ২০০৭ খ্রিস্টাব্দে) রামগড় জেলা গঠন করা হয়৷ জেলাটি ঝাড়খণ্ডের উত্তরে অবস্থিত উত্তর ছোটনাগপুর বিভাগের অন্তর্গত৷ জেলাটির জেলাসদর হাজারিবাগ শহরে অবস্থিত এবং হাজারিবাগ সদর মহকুমা ও বরহী মহকুমা নিয়ে গঠিত৷
হাজারিবাগ ছিলো বিভিন্ন ধরণের ঝোপ-ঝাড় ও গুল্ম অরণ্যে পুর্ণ৷ প্রাক-মুঘল আমলে দুটি উর্দু শব্দ 'হাজার', যার অর্থ এক সহস্র এবং 'বাগ', যার অর্থ বাগান বা উদ্যান একত্রিত করে এই অঞ্চলের নামকরণ করা হয়৷ 
"জেলাটির উত্তরে বিহার রাজ্যের গয়া জেলা"৷ "জেলাটির উত্তর পূর্বে(ঈশান) ঝাড়খণ্ড রাজ্যের কোডারমা জেলা"৷ "জেলাটির পূর্বে ঝাড়খণ্ড রাজ্যের গিরিডি জেলা"৷ "জেলাটির দক্ষিণ পূর্বে(অগ্নি) ঝাড়খণ্ড রাজ্যের বোকারো জেলা"৷ "জেলাটির দক্ষিণে ঝাড়খণ্ড রাজ্যের রামগড় জেলা"৷ "জেলাটির দক্ষিণ পশ্চিমে(নৈঋত) ঝাড়খণ্ড রাজ্যের রাঁচি জেলা"৷ "জেলাটির পশ্চিমে ঝাড়খণ্ড রাজ্যের চাতরা জেলা"৷ "জেলাটির উত্তর পশ্চিমে(বায়ু) ঝাড়খণ্ড রাজ্যের চাতরা জেলা"৷
জেলাটির আয়তন ৩৫৫৫ বর্গ কিমি৷
রাজ্যের জেলায়তনভিত্তিক ক্রমাঙ্ক ২৪ টি জেলার মধ্যে তম৷
জেলার আয়তনের অনুপাত ঝাড়খণ্ড রাজ্যের ৪.৪৬%৷
হাজারিবাগ জেলায় প্রচলিত ভাষাসমূহের পাইচিত্র তালিকা নিম্নরূপ -
মোট জনসংখ্যা ১৪৩৭৬২৬(২০০১ জনগণনা) ও ১৭৩৪৪৯৫(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ২৪ টি জেলার মধ্যে ৭ম৷ ঝাড়খণ্ড রাজ্যের ৫.২৬% লোক হাজারিবাগ জেলাতে বাস করেন৷ জেলার জনঘনত্ব ২০০১ সালে ৪০৪ ছিলো এবং ২০১১ সালে তা বৃদ্ধি পেয়ে ৪৮৮ হয়েছে জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার ২০.৬৫% , যা ১৯৯১-২০১১ সালের ২৬.১৩% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ৯৪৭(সমগ্র) এবং শিশু(০-৬ বৎ) লিঙ্গানুপাত ৯৩৩৷
জেলাটির স্বাক্ষরতা হার ৫৭.৭৫%(২০০১) তথা ৬৯.৭৫%(২০১১)৷ পুরুষ স্বাক্ষরতার হার ৭১.৮৩%(২০০১) তথা ৮০.০১%(২০১১)৷ নারী স্বাক্ষরতার হার ৪২.৮৭%(২০০১) তথা ৫৮.৯৫% (২০১১)৷ জেলাটিতে শিশুর অনুপাত সমগ্র জনসংখ্যার ১৬.২৫%৷
পনির উদ্দিন আহমেদ
পনির উদ্দিন আহমেদ একজন বাংলাদেশি রাজনীতিবিদ এবং একাদশ জাতীয় সংসদ সদস্য। তিনি কুড়িগ্রাম-২ আসন থেকে ২০১৮ সালে একাদশ জাতীয় সংসদ নির্বাচনে জাতীয় পার্টির মনোনয়নে সংসদ সদস্য নির্বাচিত হন।
পনির উদ্দিন আহমেদ ১৯৫৭ সালের ১০ অক্টোবর কুড়িগ্রাম জেলার সদর উপজেলায় জন্মগ্রহণ করেন। তার পিতার নাম আজিজুল হক ও মাতার নাম পরিজন বেওয়া।
পনির উদ্দিন আহমেদ কুড়িগ্রাম সদর উপজেলার নির্বাচিত চেয়ারম্যান হিসেবে দায়িত্ব পালন করেন। ২০১৮ সালের সেপ্টেম্বরের পূর্ব পর্যন্ত তিনি কুড়িগ্রাম জেলা আওয়ামী লীগের সহ-সভাপতি ছিলেন, পরে তিনি জাতীয় পার্টিতে যোগদান করেন। ২০১৮ সালে একাদশ জাতীয় সংসদ নির্বাচনে জাতীয় পার্টির মনোনয়নে তিনি গণফোরামের আমসা আমিনকে পরাজিত করে লাঙ্গল প্রতীকে কুড়িগ্রাম-২ আসন থেকে সংসদ সদস্য নির্বাচিত হন।
চাতরা জেলা
চাতরা জেলা পূর্ব ভারতে অবস্থিত ঝাড়খণ্ড রাজ্যের ২৪ টি জেলার একটি জেলা৷ ১৪ই জ্যৈষ্ঠ ১৩৯৮ বঙ্গাব্দে(২৯শে মে ১৯৯১ খ্রিস্টাব্দে) পুর্বতন হাজারিবাগ জেলা খন্ডিত করে নতুন জেলাটি গঠিত হয়৷ জেলাটি ঝাড়খণ্ডের উত্তরে অবস্থিত উত্তর ছোটনাগপুর বিভাগের অন্তর্গত৷ জেলাটির জেলাসদর চাতরা শহরে অবস্থিত এবং চাতরা মহকুমা ও সিমারিয়া মহকুমা নিয়ে গঠিত৷
চাতরা নামকরণের মুল উৎস জানা না গেলেও স্থানীয়দের মতে রামগড়ের রাজারা বহিঃশত্রু আক্রমণ আটকাতে চাতরাতে একটি দুর্গ নির্মাণ করেন যা কোনো বিশেষ কারণে চাতরা দুর্গ নাম হয়৷ চাতরা নামটি এই দুর্গের স্থানীয় নাম থেকে এসেছে৷
"জেলাটির উত্তরে ও উত্তর পূর্বে(ঈশান) বিহার রাজ্যের গয়া জেলা"৷ "জেলাটির পূর্বে ও দক্ষিণ পূর্বে(অগ্নি) ঝাড়খণ্ড রাজ্যের হাজারিবাগ জেলা"৷ "জেলাটির দক্ষিণে ঝাড়খণ্ড রাজ্যের রাঁচি জেলা"৷ "জেলাটির দক্ষিণ পশ্চিমে(নৈঋত) ঝাড়খণ্ড রাজ্যের রামগড় জেলা"৷ "জেলাটির পশ্চিমে ঝাড়খণ্ড রাজ্যের পালামৌ জেলা"৷ "জেলাটির উত্তর পশ্চিমে(বায়ু) বিহার রাজ্যের লাতেহার জেলা"৷
জেলাটির আয়তন ৩৭১৮ বর্গ কিমি৷
রাজ্যের জেলায়তনভিত্তিক ক্রমাঙ্ক ২৪ টি জেলার মধ্যে তম৷
জেলার আয়তনের অনুপাত ঝাড়খণ্ড রাজ্যের ৪.৬৬%৷
চাতরা জেলায় প্রচলিত ভাষাসমূহের পাইচিত্র তালিকা নিম্নরূপ -
মোট জনসংখ্যা ৭৯১৪৩৪(২০০১ জনগণনা) ও ১০৪২৮৮৬(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ২৪ টি জেলার মধ্যে ১৫তম৷ ঝাড়খণ্ড রাজ্যের ৩.১৬% লোক চাতরা জেলাতে বাস করেন৷ জেলার জনঘনত্ব ২০০১ সালে ২১৩ ছিলো এবং ২০১১ সালে তা বৃদ্ধি পেয়ে ২৮১ হয়েছে জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার ৩১.৭৭% , যা ১৯৯১-২০১১ সালের ২৯.৫১% বৃদ্ধির হারের থেকে বেশি৷ জেলাটিতে লিঙ্গানুপাত ২০১১ অনুযায়ী ৯৫৩(সমগ্র) এবং শিশু(০-৬ বৎ) লিঙ্গানুপাত ৯৬৭৷
জেলাটির স্বাক্ষরতা হার ৪৩.২৪%(২০০১) তথা ৬০.১৮%(২০১১)৷ পুরুষ স্বাক্ষরতার হার ৫৫.৬৪%(২০০১) তথা ৬৯.৯২%(২০১১)৷ নারী স্বাক্ষরতার হার ৩০.২৪%(২০০১) তথা ৪৯.৯২% (২০১১)৷ জেলাটিতে শিশুর অনুপাত সমগ্র জনসংখ্যার ১৮.৭৩%৷
আমিনুল ইসলাম (চাঁপাইনবাবগঞ্জের রাজনীতিবিদ)
আমিনুল ইসলাম একজন বাংলাদেশি রাজনীতিবিদ এবং একাদশ জাতীয় সংসদ সদস্য। তিনি চাঁপাইনবাবগঞ্জ-২ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ জাতীয়তাবাদী দলের (বিএনপি) মনোনয়নে সংসদ সদস্য নির্বাচিত হন।
আমিনুল ইসলাম ১৯৬৯ সালের ১৫ জুন চাঁপাইনবাবগঞ্জ জেলার নাচোল উপজেলায় জন্মগ্রহণ করেন। তার পৈতৃক নিবাস লালমনিরহাট জেলার সদর উপজেলার মাহেন্দ্রনগর ইউনিয়নের হাড়িভাঙ্গা গ্রামে। তার পিতার নাম হামিদুর রহমান ও মাতার নাম সোনিয়া রহমান। 
হামিদুর রহমান স্থানীয় রেজিস্ট্রি অফিসে মুহুরি ছিলেন। আমিনুল উচ্চ মাধ্যমিক পর্যন্ত লেখাপড়া করে ব্যবসাতে যুক্ত হন।
আমিনুল ইসলাম ২০১৮ সালে একাদশ জাতীয় সংসদ নির্বাচনে বাংলাদেশ জাতীয়তাবাদী দলের মনোনয়নে তিনি বাংলাদেশ আওয়ামী লীগের প্রার্থী জিয়াউর রহমানকে পরাজিত করে চাঁপাইনবাবগঞ্জ-২ (ভোলাহাট, নাচোল ও গোমস্তাপুর) আসন থেকে সংসদ সদস্য নির্বাচিত হন। তবে ২০০৮ সালে নবম জাতীয় সংসদ নির্বাচনে অংশ নিয়ে জিয়াউর রহমানের কাছে পরাজিত হন। তিনি চাঁপাইনবাবগঞ্জ জেলা বিএনপির সাধারণ সম্পাদক হিসেবে দায়িত্ব পালন করছেন।
মথুরাপুর ইউনিয়ন (ধুনট উপজেলা)
মথুরাপুর ইউনিয়ন বগুড়া জেলার ধুনট উপজেলায় অবস্থিত। মথুরাপুর ইউনিয়ন পরিষদের কার্যালয় মথুরাপুর গ্রামের মথুরাপুর হাটের পাশে অবস্থিত।
বগুড়া জেলার দক্ষিণ অঞ্চলে অবস্থিত।
মোট জনসংখ্যা 33888 জন। এর মধ্যে পুরুষ 16921 জন ও মহিলা 16967 জন।
প্রধানত মুসলিম সম্পদায় এই ইউনিয়নে বাস করে। এর পর হিন্দু সম্পদায়ের অবস্থান।
মথুরাপুর ইউনিয়ন (দ্ব্যর্থতা নিরসন)
মথুরাপুর ইউনিয়ন বলতে নিচের ইউনিয়নসমূহকে বোঝানো হতে পারে।
লাতেহার জেলা
লাতেহার জেলা পূর্ব ভারতের ঝাড়খণ্ড রাজ্যের ২৪ টি জেলার মধ্যে একটি৷ এটি রাজ্যের উত্তর-পশ্চিমে (বায়ুকোণে) অবস্থিত পালামৌ বিভাগের অন্তর্গত একটি জেলা। ২১শে চৈত্র ১৪০৭ বঙ্গাব্দে (৪ঠা এপ্রিল ২০০১ খ্রিস্টাব্দে) পালামৌ জেলা থেকে দক্ষিণের নতুন জেলাটি গঠন করা হয়। এই জেলার জেলাসদর লাতেহার। জেলাটি লাতেহার মহকুমা ও মহুয়াদাঁড় মহকুমা নিয়ে গঠিত।
বর্তমান এই জেলার অঞ্চলসমূহ ১৯২৮ সালে গঠিত হওয়া পালামৌ জেলার অংশ ছিলো। ২০০১ সালে পালামৌয়ের উপজেলাকে ৪ এপ্রিল জেলায় উন্নীত করা হয়। এটা বর্তমানে লাল করিডোরের অংশ।
"জেলাটির উত্তরে ঝাড়খণ্ড রাজ্যের পালামৌ জেলা"৷ "জেলাটির উত্তর পূর্বে(ঈশান) ঝাড়খণ্ড রাজ্যের চাতরা জেলা"৷ "জেলাটির পূর্বে ঝাড়খণ্ড রাজ্যের চাতরা জেলা"৷ "জেলাটির দক্ষিণ পূর্বে(অগ্নি) ঝাড়খণ্ড রাজ্যের রাঁচি জেলা"৷ "জেলাটির দক্ষিণে ঝাড়খণ্ড রাজ্যের লোহারদাগা জেলা"৷ "জেলাটির দক্ষিণ পশ্চিমে(নৈঋত) ঝাড়খণ্ড রাজ্যের গুমলা জেলা"৷ "জেলাটির পশ্চিমে ছত্তীসগঢ় রাজ্যের বলরামপুর জেলা"৷ "জেলাটির উত্তর পশ্চিমে(বায়ু) ঝাড়খণ্ড রাজ্যের গাড়োয়া জেলা"৷
জেলাটির আয়তন ৪২৯১ বর্গ কিমি৷
রাজ্যের জেলায়তনভিত্তিক ক্রমাঙ্ক ২৪ টি জেলার মধ্যে তম৷
জেলার আয়তনের অনুপাত ঝাড়খণ্ড রাজ্যের ৫.৩৮%৷
লাতেহার জেলায় প্রচলিত ভাষাসমূহের পাইচিত্র তালিকা নিম্নরূপ -
মোট জনসংখ্যা ৫৬০৮৯৪(২০০১ জনগণনা) ও ৭২৬৯৭৮(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ২৪ টি জেলার মধ্যে ২০তম৷ ঝাড়খণ্ড রাজ্যের ২.২০% লোক লাতেহার জেলাতে বাস করেন৷ জেলার জনঘনত্ব ২০০১ সালে ১৩১ ছিলো এবং ২০১১ সালে তা বৃদ্ধি পেয়ে ১৬৯ হয়েছে জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার ২৯.৬১% , যা ১৯৯১-২০১১ সালের ২২.৭২% বৃদ্ধির হারের থেকে বেশি৷ জেলাটিতে লিঙ্গানুপাত ২০১১ অনুযায়ী ৯৬৭(সমগ্র) এবং শিশু(০-৬ বৎ) লিঙ্গানুপাত ৯৬৮৷
জেলাটির স্বাক্ষরতা হার ৪০.৬৯%(২০০১) তথা ৫৯.৫১%(২০১১)৷ পুরুষ স্বাক্ষরতার হার ৫৪.১৩%(২০০১) তথা ৬৯.৯৭%(২০১১)৷ নারী স্বাক্ষরতার হার ২৬.৫২%(২০০১) তথা ৪৮.৬৮% (২০১১)৷ জেলাটিতে শিশুর অনুপাত সমগ্র জনসংখ্যার ১৮.৯৪%৷
লাতেহার জেলায় ঝাড়খণ্ড রাজ্যের সব থেকে বড় দুই জলপ্রপাত অবস্থিত। লোধ ঝরনা ও নিম্ন ঘাগরি ঝর্না সহ এখানে আরো কিছু ঝর্না আছে।
বেতলা জাতীয় উদ্যানও এই জেলায় অবস্থিত।
গাড়োয়া জেলা
গাড়োয়া জেলা পূর্ব ভারতের ঝাড়খণ্ড রাজ্যের ২৪ টি জেলার মধ্যে একটি৷ এটি রাজ্যের উত্তর-পশ্চিমে (বায়ুকোণে) অবস্থিত পালামৌ বিভাগের অন্তর্গত একটি জেলা। ১৭ই চৈত্র ১৩৯৭ বঙ্গাব্দে (১লা এপ্রিল ১৯৯১ খ্রিস্টাব্দে) পালামৌ জেলা থেকে পশ্চিমের নতুন জেলাটি গঠন করা হয়। এই জেলার জেলাসদর গাড়োয়া শহরে অবস্থিত। জেলাটি গাড়োয়া মহকুমা, রঙ্কা মহকুমা ও নগর উন্টারী মহকুমা নিয়ে গঠিত।
জেলাটির জেলাসদরের নিকটবর্তী পাহাড়ে পুরাতন গড়দেবীর মন্দির অবস্থিত৷ অনুমান করা হয় গড়দেবীর নাম অনুসারে জায়গাটির নামকরণ করা হয় গাড়োয়া, যা স্থানীয় লিপিতে 'গঢ়বা' লেখা হয়ে থাকে৷
"জেলাটির উত্তরে বিহার রাজ্যের রোহতাস জেলা"৷ "জেলাটির উত্তর পূর্বে(ঈশান) ঝাড়খণ্ড রাজ্যের পালামৌ জেলা"৷ "জেলাটির পূর্বে ঝাড়খণ্ড রাজ্যের পালামৌ জেলা"৷ "জেলাটির দক্ষিণ পূর্বে(অগ্নি) ঝাড়খণ্ড রাজ্যের লাতেহার জেলা"৷ "জেলাটির দক্ষিণে ছত্তীসগঢ় রাজ্যের বলরামপুর জেলা"৷ "জেলাটির দক্ষিণ পশ্চিমে(নৈঋত) ছত্তীসগড় রাজ্যের বলরামপুর জেলা"৷ "জেলাটির পশ্চিমে ও উত্তর পশ্চিমে(বায়ু) উত্তর প্রদেশ রাজ্যের সোনভদ্র জেলা"৷
জেলাটির আয়তন ৪০৯৩ বর্গ কিমি৷
রাজ্যের জেলায়তনভিত্তিক ক্রমাঙ্ক ২৪ টি জেলার মধ্যে তম৷
জেলার আয়তনের অনুপাত ঝাড়খণ্ড রাজ্যের ৫.১৪%৷
গাড়োয়া জেলায় প্রচলিত ভাষাসমূহের পাইচিত্র তালিকা নিম্নরূপ -
মোট জনসংখ্যা ১০৩৫৪৬৪(২০০১ জনগণনা) ও ১৩২২৭৮৪(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ২৪ টি জেলার মধ্যে ১০ম৷ ঝাড়খণ্ড রাজ্যের ৪.০১% লোক গাড়োয়া জেলাতে বাস করেন৷ জেলার জনঘনত্ব ২০০১ সালে ২৫৩ ছিলো এবং ২০১১ সালে তা বৃদ্ধি পেয়ে ৩২৩ হয়েছে জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার ২৭.৭৫% , যা ১৯৯১-২০১১ সালের ২৯.২১% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ৯৩৫(সমগ্র) এবং শিশু(০-৬ বৎ) লিঙ্গানুপাত ৯৬০৷
জেলাটির স্বাক্ষরতা হার ৩৯.২১%(২০০১) তথা ৬০.৩৩%(২০১১)৷ পুরুষ স্বাক্ষরতার হার ৫৪.৩৬%(২০০১) তথা ৭২.১৯%(২০১১)৷ নারী স্বাক্ষরতার হার ২২.৮৭%(২০০১) তথা ৪৭.৫৮% (২০১১)৷ জেলাটিতে শিশুর অনুপাত সমগ্র জনসংখ্যার ১৮.১২%৷
সফটওয়্যার ডিজাইন
সফটওয়্যার ডিজাইন হলো এমন একটি প্রক্রিয়া যার মাধ্যমে একজন এজেন্ট সফটওয়্যার নির্মাণের স্পেসিফিকেশন তৈরী করেন। সফটওয়্যার ডিজাইন বলতে জটিল ব্যবস্থাকে ধারণাবদ্ধকরণ, কাঠামোবদ্ধকরণ, বাস্তবায়ন, সম্পাদন ও পরিবর্তনের সাথে যুক্ত সমস্ত কার্যাবলিকে বুঝায়।
সচরাচর সফটওয়্যার ডিজাইনে রয়েছে সমস্যা সমাধান ও সফটওয়্যার সমাধানের একটি পরিকল্পনা। এর মধ্যে রয়েছে নিচু-পর্যায়ের উপাদান ও অ্যালগরিদম ডিজাইন এবং উচ্চ পর্যায়ের স্থাপত্য ডিজাইন।
সফটওয়্যার বিষয়শ্রেণী
সফটওয়্যার বিষয়শ্রেণী বলতে সফটওয়্যারের দল বা শ্রেণীকে বুঝায়। এটা সফটওয়্যারকে একক ভাবে প্রতিটি প্যাকেজ বুঝার পরিবর্তে এ বিষয়শ্রেণী সমূহের আলোকে বুঝতে সাহায্য করে। ভিন্ন ভিন্ন শ্রেণীবিন্যাস পদ্ধতি সফটওয়্যারের ভিন্ন ভিন্ন দৃষ্টিভঙ্গি বিবেচনায় করা হয়।
কম্পিউটার সফটওয়্যারকে সাধারণ ক্রিয়া, ধরণ, ব্যবহার ক্ষেত্রের উপর ভিত্তি করে বিভিন্ন ভাগে ভাগ করা যায়। এ হলো তিনটি বৃহৎ শ্রেণীবিন্যাস:গ্নু প্রকল্প স্বত্ত্বাধিকার অবস্থা বিবেচনা করে সফটওয়্যারকে এভাবে শ্রেণীবদ্ধ করে: ফ্রি সফটওয়্যার ও মালিকানাধীন সফটওয়্যার। এছাড়াও সফটওয়্যারকে স্বত্ত্বাধিকার বিবেচনায় নানাভাবে বিভক্ত করা যায় যেমন- ওপেন-সোর্স সফটওয়্যার, পাবলিক ডোমেইন সফটওয়্যার, কপিলেফটকৃত সফটওয়্যার, শিথিল অনুমতিসূচক নিবন্ধিত সফটওয়্যার, গ্নু জেনারেল পাবলিক লাইসেন্সের অধীনে নিবন্ধিত সফটওয়্যার, গ্নু অপারেটিং সিস্টেম, মালিকানাধীন সফটওয়্যার, ফ্রিওয়্যার, শেয়ারওয়্যার, ব্যক্তিগত সফটওয়্যার, বাণিজ্যিক সফটওয়্যার ইত্যাদি।
ফ্রি সফটওয়্যার হলো এমন সফটওয়্যার যাতে ব্যবহারকারীকে তা ব্যবহারের, অধ্যয়নের বা পরিবর্তনের পূর্ণ স্বাধীনতা দান করা হয়। ব্যাপক অর্থে এর মানে হচ্ছে সোর্স কোড উন্মুক্ত করে দেয়া। ফ্রি সফটওয়্যারের অর্থ মানে এ নয় এটি ব্যবহারে কোন অর্থ প্রদান করতে হবে না, এটি মূল্যযুক্ত বা বিনামূল্যের দুটোই হতে পারে। গ্নু/লিনাক্স অপারেটিং সিস্টেমসমূ হলো ফ্রি সফটওয়্যার।
ওপেন সোর্স সফটওয়্যার হলো এমন সফটওয়্যার যার সোর্স কোড নির্দিষ্ট ওপেন সোর্স লাইসেন্সের অধীনে সবার জন্যে উন্মুক্ত করে দেয়া হয়। এটি ফ্রি সফটওয়্যারেরই একটি অন্য প্রতিশব্দ। যদিও ফ্রি সফটওয়্যার শব্দগুচ্ছ ব্যবহারকারীরা দুটোকে আলাদা করতে চান, সংজ্ঞা অনুযায়ী দুটো একই বস্তু।
মালিকানাধীন সফটওয়্যার ক্লোজড সোর্স সফটওয়্যার নামেও পরিচিত। এরা হচ্ছে ফ্রি নয় এমন সফটওয়্যার, যার সোর্স কোড ব্যবহারকারী থেকে লুকিয়ে রাখা হয়, অর্থাৎ ব্যবহারকারীকে দেখতে দেয়া হয় না। স্বত্ত্বাধিকার ও পেটেন্ট রক্ষায় এর মূল উদ্দেশ্য।
নিউজিল্যান্ডীয় একদিনের আন্তর্জাতিক ক্রিকেটারদের তালিকা
তালিকাভিত্তিক অত্র নিবন্ধটি নিউজিল্যান্ডের একদিনের আন্তর্জাতিক ক্রিকেটে অংশগ্রহণকারী খেলোয়াড়দেরকে ঘিরে রচিত হয়েছে। একদিনের আন্তর্জাতিক বা ওডিআই আন্তর্জাতিক ক্রিকেট কাউন্সিলের (আইসিসি) অনুমোদিত দুইটি প্রতিনিধিত্বমূলক দলের মধ্যকার আন্তর্জাতিক ক্রিকেট খেলাবিশেষ। ওডিআইয়ের সাথে টেস্ট খেলার যথেষ্ট পার্থক্য বিদ্যমান। ওডিআইয়ে প্রতিটি দলের জন্য নির্দিষ্টসংখ্যক ওভার সংখ্যা বরাদ্দ থাকে। দলগুলোর প্রত্যেকটি মাত্র একবার করে ইনিংস খেলার সুযোগ পায়। প্রথম ওডিআই ক্যাপ লাভের মাধ্যমে তালিকাটি সাজানো হয়েছে। একই খেলায় একাধিক খেলোয়াড় ক্যাপ লাভ করলে তাদের ডাকনামের আদ্যাক্ষর অনুযায়ী তালিকাভূক্ত করা হয়।
মন্তব্য:
রোহিত শেঠী
রোহিত শেঠী (জন্ম: ১৪ মার্চ ১৯৭৪) হলেন একজন ভারতীয় পরিচালক, প্রযোজক এবং উপস্থাপক। চলচ্চিত্র নির্মাতা হিসেবে "গোলমাল" চলচ্চিত্র সিরিজ, "সিংহাম" চলচ্চিত্র সিরিজ, "বোল বচ্চন", "চেন্নাই এক্সপ্রেস" (যার জন্য তিনি ফিল্মফেয়ার শ্রেষ্ঠ পরিচালক পুরস্কারের জন্য মনোনীত হন) এবং "দিলওয়ালে" ছিলেন।
ড্যাডি'স হোম ২
ড্যাডি'স হোম ২ হলো ২০১৭ সালে মুক্তিপ্রাপ্ত সিয়েন আন্দ্রেস পরিচালিত, আন্দ্রেস এবং জন মরিস এর কাহিনীতে একটি আমেরিকান ক্রিসমাস কমেডি চলচ্চিত্র। এটি ২০১৫ সালে মুক্তিপ্রাপ্ত চলচ্চিত্র ড্যাডি'স হোম এর দ্বিতীয় কিস্তি। চলচ্চিত্রটির কাহিনীতে দেখা যায় সদ্য এক হওয়া বাবা ব্রেড এবং ডাস্টি (ফেরেল এবং ওয়েলবার্গ) বর্তমানে ডাস্টি'র বাচ্চার দেখাশোনা করছে, যারা তাদের নিজেদের বাবার সাথে কথা দেয় ছুটির দিন একসাথে কাটাবে।
চলচ্চিত্রটির অধিকাংশ চিত্রায়ন হয়েছে মার্চ ২০১৭ ম্যাসাচুসেটসে। এটি প্যারামাউন্ট পিকচার্স এর দ্বারা নভেম্বর ১০, ২০১৭ তে যুক্তরাষ্ট্রে মুক্তি পায়। এটি সমালোচকদের কাছ থেকে নেতিবাচক সাড়া পায়। এটি US$৭০ মিলিয়ন বাজেট দিয়ে তৈরি হয় যেটি বিশ্বব্যাপী US$১৮০ মিলিয়ন আয় করে।
চলচ্চিত্রটি নভেম্বর ১০, ২০১৭ তে যুক্তরাষ্ট্রে মুক্তি পায়।
"ড্যাডি'স হোম ২" ডিজিটাল এইচডি তে ফেব্রুয়ারি ২, ২০১৮ মুক্তি পায়। এটি ব্লু রে এবং ডিভিডিতে ফেব্রুয়ারি ২০, ২০১৮ তে মুক্তি পায়।
"ড্যাডি'স হোম ২" যুক্তরাষ্ট্র এবং কানাডায় $১০৩.৮ মিলিয়ন আয় করে। অন্যান্য স্থান থেকে এটি $৭৬.৬ মিলিয়ন আয় করে বিশ্বব্যাপী মোট $১৮০.৪ মিলিয়ন আয় করে। চলচ্চিত্রটি প্রযোজিত বাজেট ছিল $৬৯ মিলিয়ন।
রোটেন টমেটোসে এটি ১১৩ টি রিভিউ এর মধ্যে ১৯% রিভিউ পায় এবং গড় রেটিং ৩.৯/১০ পায়।
একটি ইন্টারভিউতে মার্ক ওয়ালবার্গ বলে তারা চলচ্চিত্রটির তৃতীয় কিস্তিতে লিয়াম নেসন এর সাথে কাজ করতে পছন্দ করবে।.
ফিল্ম সিটি
ফিল্ম সিটি হলো ভারতের মুম্বইয়ের গোরেগাঁও পূর্বের সঞ্জয় গান্ধী জাতীয় উদ্যানের কাছে অবস্থিত একটি সমন্বিত ফিল্ম স্টুডিও কমপ্লেক্স। এটিতে বেশ কয়েকটি রেকর্ডিং কক্ষ, বাগান, হ্রদ, থিয়েটার এবং স্থল রয়েছে, যা অনেক বলিউডের চলচ্চিত্র শ্যুটিংয়ের স্থান হিসেবে ব্যবহার করা হয়ে থাকে। ১৯৭৭ সালে, এটি চলচ্চিত্র শিল্পের কাজে সুবিধা হওয়ার জন্য রাজ্য সরকার দ্বারা নির্মিত হয়েছিল। ভি. শান্তরামের নির্দেশনায় ফিল্ম সিটির পরিকল্পনা প্রণয়ন ও নির্মাণকাজ কার্যকর করা হয়েছিল। ভারতের প্রথম প্রযোজক-পরিচালক-চিত্রনাট্যকার দাদাসাহেব ফালকের (যিনি ভারতীয় চলচ্চিত্র শিল্পের পিতা হিসেবে বিবেচিত হন) স্মরণে ২০০১ সালে এই সিটির নামকরণ দাদা সাহেব ফালকে নগর করা হয়েছিল। এটি প্রায় সব বলিউড চলচ্চিত্রের জন্য শুটিংয়ের স্থান হিসেবে ব্যবহার করা হয়ে থাকে। এই সিটিতে একটি মন্দির, কারাগার, আদালত, হ্রদ, পর্বতমালা, ঝর্ণা, গ্রাম, পিকনিক দাগ, বাগান এবং এমনকি মানুষের তৈরি জলপ্রপাতসহ শুটিংয়ের জন্য সমস্ত ধরনের সামগ্রী রয়েছে।
২০১৭ সালের আগস্ট মাসে, চিতাবাঘের আক্রমণের ফলে ফিল্ম সিটি ৮ দিনের জন্য বন্ধ ছিল।
ব্যবহারকারী স্থান
ইউজারল্যান্ড (অথবা ব্যবহারকারী স্পেস) হলো অপারেটিং সিস্টেমের কার্নেলের বাইরের সমস্ত কোড। ইউজারল্যান্ড সাধারণত বিভিন্ন প্রোগ্রাম ও লাইব্রেরিকে বুঝায় যা অপারেটিং সিস্টেম কার্নেলের সাথে যোগাযোগ করতে ব্যবহার করে: ইনপুট/আউটপুট সঞ্চালন করা, সফটওয়্যার, ফাইল ব্যবস্থা পরিচালন করা সফটওয়্যার, অ্যাপলিকেশন সফটওয়্যার ইত্যাদি।
প্রতিটা ব্যবহারকারী স্পেস প্রক্রিয়া সাধারণভাবে এর নিজস্ব ভার্চুয়াল মেমরি স্পেসে রান হয়, এবং স্পষ্টভাবে অনুমোদিত না হলে, অন্য প্রক্রিয়ার মেমরিতে প্রবেশ করতে পারে না। এটি আজকের মূলধারার অপারেটিং সিস্টেমসমূহের মেমরি সুরক্ষা ও সুবিধা বিচ্ছেদ প্রতিবন্ধক তৈরির ভিত। একটি ভিন ব্যবহারকারী মুড দক্ষ ভার্চুয়াল মেশিন তৈরিতে ব্যবহার করা যায়।
রোশেল রাও
রোশেল রাও (জন্ম: ২৫ নভেম্বর ১৯৮৮) হলেন একজন ভারতীয় মডেল, অভিনেত্রী এবং উপস্থাপক। ২০১২ সালে, তিনি ফেমিনা মিস ইন্ডিয়াইন্টারন্যাশনালের মুকুট জয়লাভ করেছিলেন। তিনি কিংফিশার ক্যালেন্ডারে উপস্থিত হওয়া ছাড়াও বিভিন্ন টেলিভিশন অনুষ্ঠানেও অভিনয় করেছেন। ২০১৫ সালে, তিনি কালারসের প্রচারিত জনপ্রিয় অনুষ্ঠান বিগ বস ৯-এ একজন প্রতিযোগী হিসেবে অংশগ্রহণ করেছিলেন, যেখানে তিনি চতুর্থ স্থান অধিকার করেছিলেন।
রোশেল রাও ১৯৮৮ সালে চেন্নাইয়ে জন্মগ্রহণ করেন। তিনি চেন্নাইয়ের এমওপি বৈষ্ণব কলেজ ফর উইমেন থেকে ইলেক্ট্রনিক মিডিয়াতে বিএসসি সম্পন্ন করেছেন।
২০১২ সালের জানুয়ারি মাসে, রোশেল রাও পঞ্চম প্যান্টালুন ফেমিনা মিস ইন্ডিয়া দক্ষিণ প্রতিযোগিতায় অংশ নিয়েছিলেন, যেখানে তিনি প্রথম রানার-আপ হয়েছিলেন; শামতা আনচান উক্ত প্রতিযোগিতার শিরোপা জয়লাভ করেছিল। পরবর্তীতে তিনি ফেমিনা মিস ইন্ডিয়াতে অংশগ্রহণ করেন এবং ফেমিনা মিস ইন্ডিয়া ইন্টারন্যাশনাল ২০১২ বিজয়ী হিসেবে আবির্ভূত হন। তিনি সর্বমোট ৩টি সাবটাইটেল জয়লাভ করেছেন। "মিস গ্ল্যামারস ডিভা", "মিস র‍্যাম্প ওয়াক", "মিস বডি বিউটিফুল"। তিনি ২০১২ সালের অক্টোবর মাসে, জাপানের ওকিনাওয়ায় অনুষ্ঠিত মিস ইন্টারন্যাশনাল ২০১২ প্রতিযোগিতায় ভারতকে প্রতিনিধিত্ব করেছিলেন, যেখানে তিনি ৬৮টি দেশের মধ্যে নবম স্থান অধিকার করেছিলেন।
বলাঙ্গির জেলা
বলাঙ্গির জেলা পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ১৫ই কার্তিক ১৩৫৬ বঙ্গাব্দে(১লা নভেম্বর ১৯৪৯ খ্রিস্টাব্দে) সম্বলপুর জেলা থেকে নতুন জেলাটি গঠিত হয়৷ পরে জেলাটির পশ্চিমাংশ নিয়ে ১৩ই চৈত্র ১৩৯৯ বঙ্গাব্দে(২৭শে মার্চ ১৯৯৩ খ্রিস্টাব্দে) নতুন বলাঙ্গির জেলাটি গঠন করা হয়৷ জেলাটি ওড়িশার উত্তর ওড়িশা বিভাগের অন্তর্গত৷ জেলাটির জেলাসদর বলাঙ্গির শহরে অবস্থিত এবং বলাঙ্গির মহকুমা, পাটনাগড় মহকুমা ও টিটিলাগড় মহকুমা নিয়ে গঠিত৷
ওড়িশার সম্বলপুর রাজ্যের ১৯তম নৃপতি ছিলেন বলরাম দেও, যিনি বলাঙ্গির নগরের পত্তন ঘটান৷ প্রাথমিকভাবে জায়গাটির নাম শাসকের নাম অনুযায়ী বলরামগড় হলেও পরে তা লোকমুখে বলাঙ্গিরে পরিণত হয়েছে৷
"জেলাটির উত্তরে ওড়িশা রাজ্যের বারগড় জেলা"৷ "জেলাটির উত্তর পূর্বে(ঈশান) ওড়িশা রাজ্যের সোনপুর জেলা"৷ "জেলাটির পূর্বে ওড়িশা রাজ্যের সোনপুর জেলা"৷ "জেলাটির দক্ষিণ পূর্বে(অগ্নি) ওড়িশা রাজ্যের বৌধ জেলা ও ওড়িশা রাজ্যের কন্ধমাল জেলা"৷ "জেলাটির দক্ষিণে ওড়িশা রাজ্যের কালাহান্ডি জেলা"৷ "জেলাটির দক্ষিণ পশ্চিমে(নৈঋত) ওড়িশা রাজ্যের নূয়াপড়া জেলা"৷ "জেলাটির পশ্চিমে ওড়িশা রাজ্যের নূয়াপড়া জেলা"৷ "জেলাটির উত্তর পশ্চিমে(বায়ু) ওড়িশা রাজ্যের বারগড় জেলা"৷
জেলাটির আয়তন ৬৫৭৫ বর্গ কিমি৷
রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷
জেলার আয়তনের অনুপাত ওড়িশা রাজ্যের ৪.২২%৷
বলাঙ্গির জেলায় প্রচলিত ভাষাসমূহের পাইচিত্র তালিকা নিম্নরূপ -
বলাঙ্গির জেলাটিতে বসবাসকারী সিংহভাগ লোক সম্বলপুরি/কোশলি ভাষাতে সাবলীল৷
মোট জনসংখ্যা ১৩৩৭১৯৪(২০০১ জনগণনা) ও ১৬৪৮৯৯৭(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ১০ম৷ ওড়িশা রাজ্যের ৩.৯৩% লোক বলাঙ্গির জেলাতে বাস করেন৷ জেলার জনঘনত্ব ২০০১ সালে ২০৩ ছিলো এবং ২০১১ সালে তা বৃদ্ধি পেয়ে ২৫১ হয়েছে জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার ২৩.৩২% , যা ১৯৯১-২০১১ সালের ৮.৬৩% বৃদ্ধির হারের থেকে বেশি৷ জেলাটিতে লিঙ্গানুপাত ২০১১ অনুযায়ী ৯৮৭(সমগ্র) এবং শিশু(০-৬ বৎ) লিঙ্গানুপাত ৯৫৫৷
জেলাটির স্বাক্ষরতা হার ৫৫.৭০%(২০০১) তথা ৬৪.৭২%(২০১১)৷ পুরুষ স্বাক্ষরতার হার ৭১.৬৭%(২০০১) তথা ৭৫.৮৫%(২০১১)৷ নারী স্বাক্ষরতার হার ৩৯.৫১%(২০০১) তথা ৫৩.৫০% (২০১১)৷ জেলাটিতে শিশুর অনুপাত সমগ্র জনসংখ্যার ১৩.১২%৷
শাহে আলম তালুকদার
শা‌হে আলম তালুকদার হলেন বাংলাদেশের একজন রাজনীতিবিদ, আওয়ামী লীগের কেন্দ্রীয় উপ কমিটির সহ-সম্পাদক এবং বর্তমান সংসদ সদস্য। তিনি বাংলাদেশ ছাত্রলীগের প্রাক্তন কেন্দ্রীয় সভাপতি ছিলেন। তিনি । একাদশ জাতীয় নির্বাচনে বরিশাল-২ আসন থেকে তিনি সংসদ সদস্য নির্বাচিত হন।
স্কুল জীবনে ছাত্রলীগের মাধ্যমে রাজনীতিতে পদার্পণ ঘটে তাঁর। ১৯৭৫ সালের ১৫ই আগস্ট বঙ্গবন্ধু সপরিবারে নিহত হওয়াকালীনও তিনি বরিশাল অঞ্চলে দলের হাল ধরতে এবং প্রতিবাদে জানাতে সোচ্চার ছিলেন। বরিশাল ব্রজমোহন কলেজের ছাত্র শাহে আলম পরবর্তীতে ঢাকা বিশ্ববিদ্যালয়ে ভর্তি হন এবং এরমধ্য দিয়ে তৃণমূল থেকে কেন্দ্রীয় রাজনীতিতে তাঁর প্রবেশ ঘটে। পরবর্তী সময়ে বাংলাদেশ ছাত্রলীগের কেন্দ্রীয় কমিটির সদস্য, পাঠাগার সম্পাদক, যুগ্ম সম্পাদক, সহ-সভাপতি ও সর্বশেষ সভাপতির আসনে দায়িত্ব পালন করেন।
১৯৮১ সাল থেকে ৯০ সাল পর্যন্ত ছাত্রলীগকে সুগঠিত রাখায় শেখ হাসিনা ১৯৯০ সালে ডাকসু নির্বাচনে ছাত্রলীগের তৎকালীণ সভাপতি ও সম্পাদকের পরিবর্তে সহ সভাপতি শাহে আলমকে ভিপি প্রার্থী করেন। সাংগঠনিক দক্ষতার কারণে তাকে ছাত্রলীগের সভাপতি নির্বাচিত করা হয়। নব্বইয়ের স্বৈরাচার বিরোধী আন্দোলনে নেতৃত্ব দিয়েছেন তিনি।
১৯৯১, ৯৬, ২০০১, ২০০৮ ও ২০১৪ এর নির্বাচনে দলীয় মনোনয়ন প্রত্যাশী হলেও পাননি। অবশেষে ২০১৮-এর নির্বাচনে দলীয় মনোনয়ন লাভ করেন এবং সংসদ সদস্য হিসেবে নির্বাচিত হন।
বৌধ জেলা
বৌধ জেলা পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ১৭ই পৌষ ১৪০০ বঙ্গাব্দে(২রা জানুয়ারী ১৯৯৪ খ্রিস্টাব্দে) পূর্বতন কন্ধমাল জেলাটি থেকে নতুন জেলাটি গঠিত হয়৷ জেলাটি ওড়িশার দক্ষিণ ওড়িশা বিভাগের অন্তর্গত৷ জেলাটির জেলাসদর বৌধগড় শহরে অবস্থিত এবং বৌধগড় মহকুমা নিয়ে গঠিত৷
ঐতিহাসিক তথ্যপ্রমাণে বৌধ জেলার নামকরণ সম্পর্কে তেমন কিছু জানা না গেলেও জনশ্রুতি অনুযায়ী দক্ষিণে ভঞ্জরাজাদের সাম্রাজ্যের বৌদ্ধ ধর্মের প্রভাব ও জায়গাটাকে বৌদ্ধদের তীর্থস্থলে পরিণত করার জন্য জেলাসদরটির এরূপ নাম হতে পারে৷
"জেলাটির উত্তরে ওড়িশা রাজ্যের সুবর্ণপুর জেলা"৷ "জেলাটির উত্তর পূর্বে(ঈশান) ওড়িশা রাজ্যের অনুগুল জেলা"৷ "জেলাটির পূর্বে ওড়িশা রাজ্যের অনুগুল জেলা"৷ "জেলাটির দক্ষিণ পূর্বে(অগ্নি) ওড়িশা রাজ্যের নয়াগড় জেলা"৷ "জেলাটির দক্ষিণে ওড়িশা রাজ্যের কন্ধমাল জেলা"৷ "জেলাটির দক্ষিণ পশ্চিমে(নৈঋত) ওড়িশা রাজ্যের বলাঙ্গির জেলা"৷ "জেলাটির পশ্চিমে ওড়িশা রাজ্যের সুবর্ণপুর জেলা"৷ "জেলাটির উত্তর পশ্চিমে(বায়ু) ওড়িশা রাজ্যের সুবর্ণপুর জেলা"৷
জেলাটির আয়তন ৩০৯৮ বর্গ কিমি৷
রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷
জেলার আয়তনের অনুপাত ওড়িশা রাজ্যের ১.৯৯%৷
বৌধ জেলায় প্রচলিত ভাষাসমূহের পাইচিত্র তালিকা নিম্নরূপ -
সমগ্র জেলাটিতে বসবাসকারী সিংহভাগ লোক সম্বলপুরি/কোশলি ভাষায় সাবলীল৷
মোট জনসংখ্যা ৩৭৩৩৭২(২০০১ জনগণনা) ও ৪৪১১৬২(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ২৯তম৷ ওড়িশা রাজ্যের ১.০৫% লোক বৌধ জেলাতে বাস করেন৷ জেলার জনঘনত্ব ২০০১ সালে ১২১ ছিলো এবং ২০১১ সালে তা বৃদ্ধি পেয়ে ১৪২ হয়েছে জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার ১৮.১৬% , যা ১৯৯১-২০১১ সালের ১৭.৫৫% বৃদ্ধির হারের থেকে বেশি৷ জেলাটিতে লিঙ্গানুপাত ২০১১ অনুযায়ী ৯৯১(সমগ্র) এবং শিশু(০-৬ বৎ) লিঙ্গানুপাত ৯৭৮৷
জেলাটির স্বাক্ষরতা হার ৫৭.৭৩%(২০০১) তথা ৭১.৬১%(২০১১)৷
পুরুষ স্বাক্ষরতার হার ৭৬.২৩%(২০০১) তথা ৮৩.৩৪%(২০১১)৷
নারী স্বাক্ষরতার হার ৩৯.০২%(২০০১) তথা ৫৯.৭৯% (২০১১)৷ জেলাটিতে শিশুর অনুপাত সমগ্র জনসংখ্যার ১৪.০২%৷
ভদ্রক জেলা
ভদ্রক জেলা পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ১৮ই চৈত্র ১৩৯৯ বঙ্গাব্দে(১লা এপ্রিল ১৯৯৩ খ্রিস্টাব্দে) পূর্বতন বালেশ্বর জেলাটি থেকে নতুন জেলাটি গঠিত হয়৷ জেলাটি ওড়িশার কেন্দ্রীয় ওড়িশা বিভাগের অন্তর্গত৷ জেলাটির জেলাসদর ভদ্রক শহরে অবস্থিত এবং ভদ্রক মহকুমা নিয়ে গঠিত৷
বিশেষজ্ঞদের মতে ভদ্রক জেলাসদরের নিকটে প্রবাহিত সালন্দি নদীর তীরে অবস্থিত বিখ্যাত হিন্দুতীর্থ ভদ্রকালী মন্দিরের নামানুসারে জায়গাটির নামকরণ করা হয় ভদ্রক৷
"জেলাটির উত্তরে ওড়িশা রাজ্যের বালেশ্বর জেলা"৷ "জেলাটির দক্ষিণ পূর্বে(অগ্নি) ওড়িশা রাজ্যের কেন্দ্রাপড়া জেলা"৷ "জেলাটির দক্ষিণে ওড়িশা রাজ্যের কেন্দ্রাপড়া জেলা"৷ "জেলাটির দক্ষিণ পশ্চিমে(নৈঋত) ওড়িশা রাজ্যের জাজপুর জেলা"৷ "জেলাটির পশ্চিমে ওড়িশা রাজ্যের জাজপুর জেলা"৷ "জেলাটির উত্তর পশ্চিমে(বায়ু) ওড়িশা রাজ্যের কেন্দুঝর জেলা"৷ জেলাটির পূর্ব ও উত্তর পূর্বে(ঈশান) বঙ্গোপসাগর অবস্থিত৷
জেলাটির আয়তন ২৫০৫ বর্গ কিমি৷
রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷
জেলার আয়তনের অনুপাত ওড়িশা রাজ্যের ১.৬১%৷
ভদ্রক জেলায় প্রচলিত ভাষাসমূহের পাইচিত্র তালিকা নিম্নরূপ -
মোট জনসংখ্যা ১৩৩৩৭৪৯(২০০১ জনগণনা) ও ১৫০৬৩৩৭(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ১২তম৷ ওড়িশা রাজ্যের ৩.৫৯% লোক ভদ্রক জেলাতে বাস করেন৷ জেলার জনঘনত্ব ২০০১ সালে ৫৩২ ছিলো এবং ২০১১ সালে তা বৃদ্ধি পেয়ে ৬০১ হয়েছে জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার ১২.৯৪% , যা ১৯৯১-২০১১ সালের ২০৬১% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ৯৮১(সমগ্র) এবং শিশু(০-৬ বৎ) লিঙ্গানুপাত ৯৪২৷
জেলাটির স্বাক্ষরতা হার ৭৩.৮৬%(২০০১) তথা ৮২.৭৮%(২০১১)৷ পুরুষ স্বাক্ষরতার হার ৮৪.৬৫%(২০০১) তথা ৮৯.৬৪%(২০১১)৷ নারী স্বাক্ষরতার হার ৬২.৮৫%(২০০১) তথা ৭৫.৮৩% (২০১১)৷ জেলাটিতে শিশুর অনুপাত সমগ্র জনসংখ্যার ১২.২৫%৷
বারগড় জেলা
বারগড় জেলা পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ১৩ই চৈত্র ১৩৯৯ বঙ্গাব্দে(২৭শে মার্চ ১৯৯৩ খ্রিস্টাব্দে) পূর্বতন সম্বলপুর জেলাটি থেকে নতুন জেলাটি গঠিত হয়৷ জেলাটি ওড়িশার উত্তর ওড়িশা বিভাগের অন্তর্গত৷ জেলাটির জেলাসদর বারগড় শহরে অবস্থিত এবং বারগড় মহকুমা ও পদমপুর মহকুমা নিয়ে গঠিত৷
একাদশ শতাব্দী শিলালেখ থেকে পাওয়া যায় যে চৌহান শাসনকালে বারগড় ছিলো অন্যতম প্রধান দুর্গ এবং এর পুরানো নাম ছিলো বাঘরকোটা৷
"জেলাটির উত্তরে ও উত্তর পূর্বে(ঈশান) ওড়িশা রাজ্যের ঝারসুগুড়া জেলা"৷ "জেলাটির পূর্বে ওড়িশা রাজ্যের সম্বলপুর জেলা"৷ "জেলাটির দক্ষিণ পূর্বে(অগ্নি) ওড়িশা রাজ্যের সোনপুর জেলা"৷ "জেলাটির দক্ষিণে ওড়িশা রাজ্যের বলাঙ্গির জেলা"৷ "জেলাটির দক্ষিণ পশ্চিমে(নৈঋত) ওড়িশা রাজ্যের নূয়াপড়া জেলা"৷ "জেলাটির পশ্চিমে ছত্তীসগঢ় রাজ্যের মহাসমুন্দ জেলা"৷ "জেলাটির উত্তর পশ্চিমে(বায়ু) ছত্তীসগঢ় রাজ্যের রায়গঢ় জেলা"৷
জেলাটির আয়তন ৫৮৩৭ বর্গ কিমি৷
রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷
জেলার আয়তনের অনুপাত ওড়িশা রাজ্যের ৩.৭৫%৷
বারগড় জেলায় প্রচলিত ভাষাসমূহের পাইচিত্র তালিকা নিম্নরূপ -
বারগড় জেলায় বসবাসকারী সিংহভাগ লোক সম্বলপুরি/কোশলি ভাষায় সাবলীল৷
মোট জনসংখ্যা ১৩৪৬৩৩৬(২০০১ জনগণনা) ও ১৪৮১২৫৫(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ১৩তম৷ ওড়িশা রাজ্যের ৩.৫৩% লোক বারগড় জেলাতে বাস করেন৷ জেলার জনঘনত্ব ২০০১ সালে ২৩১ ছিলো এবং ২০১১ সালে তা বৃদ্ধি পেয়ে ২৫৪ হয়েছে জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার ১০.০২% , যা ১৯৯১-২০১১ সালের ১১.৫৩% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ৯৭৭(সমগ্র) এবং শিশু(০-৬ বৎ) লিঙ্গানুপাত ৯৫৭৷
জেলাটির স্বাক্ষরতা হার ৬৩.৯৯%(২০০১) তথা ৭৪.৬২%(২০১১)৷ পুরুষ স্বাক্ষরতার হার ৭৭.৪১%(২০০১) তথা ৮৩.৬৮%(২০১১)৷ নারী স্বাক্ষরতার হার ৫০.২৬%(২০০১) তথা ৬৫.৩৮% (২০১১)৷ জেলাটিতে শিশুর অনুপাত সমগ্র জনসংখ্যার ১১%৷
ইকবাল পার্ক
ইকবাল পার্ক (), সাবেক মিন্টো পার্ক একটি শহুরে পার্ক; সংস্কার ও সম্প্রসারণের পর এটির নাম হয় গ্রেটার ইকবাল পার্ক পাকিস্তানের লাহোরের ওয়ালেড সিটির উপকণ্ঠে অবস্থিত। মিনার-এ-পাকিস্তানরের বাড়ি হিসেবে যেমন প্রসিদ্ধ, ১২৫ একরের পার্কের মধ্যে একটি কৃত্রিম হ্রদ আছে যা চার একরের চেয়ে বেশি বিস্তৃত, যার মধ্যে ৮০০ ফিট লম্বা মিউজিক্যাল সুশ্রাব্য ঝরনা রয়েছে। অন্য আকর্ষণগুলোর মধ্যে একটি সফট রেল, লাইব্রেরী, একটি মুক্তাঙ্গন জিম এবং খাবার দোকান রয়েছে। আরো আল্লামা ইকবাল এবং হাফেজ জালানদারির সমাধি পার্কের মধ্যে অবস্থিত।
সংস্কার এবং সম্প্রসারণ
মিনার-ই-পাকিস্তানের সংস্কারসহ ১২৫ একর সবুজ মরুদ্যান প্রায় পুরোপুরিভাবে লাহোরের পুরাতন শহর দ্বারা বেষ্টিত। দর্শনার্থীরা রোলিং লনগুলিতে লাউঞ্জে এবং প্রতীকী মিনার ই পাকিস্তান, রাজকীয় লাহোর ফোর্ট, প্রতীকী আজাদী এবং ঐতিহাসিক বাদশাহী মসজিদের সুন্দর দৃশ্য নিতে পারে, এছাড়াও আল্লামা ইকবালের (১৮৭৭-১৯৩৮) সমাধি যাহা নিভৃত আবাস, যিনি একজন মুসলিম কবি ও সর্বকালের অন্যতম অ্যাধাত্মিক চিন্তাবিদ এবং শিক্ষক। যারা আরো সক্রিয় ভ্রমণপথ পছন্দ করে, তাদের জন্য ৪ কিলোমিটার দীর্ঘ পথপথ চলমান এবং সাইকেল চালানোর জন্য প্রচুর সুযোগ দেয়। এছাড়া অতিথিরা চারটি স্মারক স্মৃতিস্তম্ভ দ্বারা ঘেরা ক্যাসকেডের মাধ্যমে ঘুরে বেড়াতে পারেন, নরম রেলতে যাত্রা করতে পারেন যা হ্রদটির কাছাকাছি ২ কিলোমিটার দীর্ঘ বাগি ট্র্যাক বা পিকনিকের সাথে চলতে পারে এবং ৮০০ ফুট দীর্ঘ বাদ্যযন্ত্রের ঝরনা কর্মক্ষমতা উপভোগ করে। এই প্রকল্পটি ১০ অক্টোবর ২০১৫ সালে শুরু হয়েছিল এবং প্রকল্পটির ঠিকাদারি কর্তৃক ৯৮১ মিলিয়ন পাকিস্তানি রুপি ব্যয়ে ৯ নভেম্বর ২০১৬ সালে সম্পন্ন হয়। হাবিব কনস্ট্রাকশন সার্ভিসেস প্রকল্পটি নির্মাণ করেছিল যা পাকিস্তানের বৃহত্তম নির্মাণ সংস্থাগুলির মধ্যে একটি এবং পূর্বে বেশ কয়েকটি মেগা প্রকল্পে কাজ করেছে।
এছাড়াও ইতিহাস জাদুঘর ও একটি বহিরঙ্গন গ্যালারি পার্ক প্রাঙ্গনের ভিতরে নির্মানাধীন আছে।
সম্প্রসারণ পরিসংখ্যান:
লুইস স্টোন
লুইস শেপার্ড স্টোন (; ১৫ নভেম্বর ১৮৭৯ – ১২ সেপ্টেম্বর ১৯৫৩) ছিলেন একজন মার্কিন চলচ্চিত্র অভিনেতা। তিনি মেট্রো-গোল্ডউইন-মেয়ারের অ্যান্ডি হার্ডি চলচ্চিত্র ধারাবাহিক জজ জেমস হার্ডি চরিত্রে অভিনয়ের জন্য সর্বাধিক পরিচিত। তিনি ১৯২৯ সালে "দ্য প্যাট্রিয়ট" চলচ্চিত্রে অভিনয় করে শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন। তিনি গ্রেটা গার্বোর বিপরীতে সাতটি চলচ্চিত্রে অভিনয় করেন। ১৯৫৩ সালে হলিউড ওয়াক অব ফেমে তার নামাঙ্কিত তারকা খচিত হয়।
স্টোন ১৮৭৯ সালের ১৫ই নভেম্বর ম্যাসাচুসেট্‌সের ওরচেস্টারে জন্মগ্রহণ করেন। তার পিতা বার্নার্ড স্টোন ও মাতা ফিলেনা হিল্ড বল। মাত্র ২০ বছর বয়সে লুইসের মাথার চুল পাক ধরে। তিনি মার্কিন যুক্তরাষ্ট্রের সেনাবাহিনীর হয়ে স্পেনীয়-মার্কিন যুদ্ধে অংশগ্রহণ করেন। যুদ্ধ থেকে ফিরে তিনি লেখক হিসেবে কর্মজীবন শুরু করেন এবং পরে অভিনয় জীবন শুরু করেন।
তিনি ১৯২৯ সালে "দ্য প্যাট্রিয়ট" চলচ্চিত্রে নাম ভূমিকায় অভিনয় করেন, তবে তিনি শীর্ষ পারিশ্রমিক গ্রহীতা ছিলেন না। এই ছবিতে অভিনয় করে তিনি শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন। পরবর্তীকালে তিনি গ্রেটা গার্বোর বিপরীতে সাতটি চলচ্চিত্রে অভিনয় করেন।
মোরিস শ্যভালিয়ে
মোরিস ওগ্যুস্ত শ্যভালিয়ে (; ১২ সেপ্টেম্বর ১৮৮৮ - ১ জানুয়ারি ১৯৭২) ছিলেন একজন ফরাসি অভিনেতা ও কাবারে গায়ক। তিনি তার প্রথম মার্কিন হিট গান "লিভিন ইন দ্য সানলাইট", "ভ্যালেন্টাইন", "লুইস", "মিমি" ও "থ্যাংক হেভেন ফর লিটল গার্লস" গানের জন্য এবং তার অভিনীত "দ্য লাভ প্যারেড", "দ্য বিগ পন্ড" ও "লাভ মি টুনাইট" চলচ্চিত্রের জন্য সর্বাধিক পরিচিত।
প্যারিসে জন্মগ্রহণকারী শ্যভালিয়ে সঙ্গীতধর্মী হাস্যরসাত্মক নাটকে অভিনয় করে তারকা খ্যাতি অর্জন করেন। এছাড়া তিনি জনসম্মুখে গান ও নৃত্য পরিবেশন করতেন। ১৯০৯ সালে তৎকালীন ফ্রান্সের সবচেয়ে জনপ্রিয় তারকা অভিনেত্রী ফ্রেহেলের সাথে তার জুটি গড়ে ওঠে। এই যুগলের সম্পর্ক স্বল্পকাল স্থায়ী হলেও তিনি মার্সেইয়ে লালকাজারে মিমিক ও গায়ক হিসেবে প্রতিষ্ঠা লাভ করেন। ফরাসি মঞ্চ সমালোচকগণ তার কাজের প্রশংসা করেন। ১৯১৭ সালে তিনি জ্যাজ ও র‍্যাগটাইম গানের সাথে পরিচিত হন এবং লন্ডনে গিয়ে প্যালেস থিয়েটারে নতুন আঙ্গিকে সফলতা অর্জন করেন।
পরবর্তীকালে তিনি মার্কিন যুক্তরাষ্ট্রে সফরে যান এবং সেখানে মার্কিন সুরকার জর্জ গার্শউইন ও আরভিং বার্লিনের সাথে পরিচিত হন। ১৯২২ সালে তারা ব্রডওয়ে মঞ্চে অপেরেত্তা "দেদে" পরিবেশন করেন। তিনি অভিনয়ে আগ্রহী হয়ে ওঠেন এবং "দেদে" দিয়ে সফলতা অর্জন করেন। সবাক চলচ্চিত্রের আগমনের পর তিনি ১৯২৮ সালে হলিউডে আগমন করেন। সেখানে তিনি তার প্রথম মার্কিন চলচ্চিত্র "ইনোসেন্টস্‌ অব প্যারিস"-এ অভিনয় করেন। ১৯৩০ সালে তিনি "দ্য লাভ প্যারেড" (১৯২৯) ও "দ্য বিগ পন্ড" (১৯৩০) ছবিতে অভিনয়ের জন্য শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন।
১৯৫৭ সালে তিনি প্রায় বিশ বছর পর আবার "লাভ ইন দি আফটারনুন" দিয়ে হলিউডে অভিনয় করেন। পরের বছর তিনি "জিজি" ছবিতে লেসলি ক্যারন ও লুইস জর্ডানের সাথে অভিনয় করেন। ১৯৬০-এর দশকের শুরুতে তিনি আরও আটটি চলচ্চিত্রে কাজ করেন। ১৯৭০ সালে ডিজনির "দি অ্যারিস্টোক্যাটস"-এ শিরোনাম গানে কণ্ঠ দেন, যা ছিল চলচ্চিত্রে তার শেষ কাজ। ১৯৭২ সালের ১লা জানুয়ারি তিনি প্যারিসে মৃত্যুবরণ করেন।
ভিকি কৌশল
ভিকি কৌশল (; জন্ম: ১৬ মে ১৯৮৮) হলেন একজন ভারতীয় অভিনেতা, যিনি হিন্দি চলচ্চিত্রে কাজ করেন। তার পিতা হচ্ছেন চলচ্চিত্র পরিচালক শেম কৌশল। তিনি রাজীব গান্ধী ইন্সটিটিউট অফ টেকনোলজি থেকে প্রকৌশল ডিগ্রি অর্জন করেছেন। চলচ্চিত্রে ক্যারিয়ারে আগ্রহী কৌশল, অনুরাগ কাশ্যপ পরিচালিত "গ্যাংস অফ ওয়াসিপুর" (২০১২)-এ সহকারী পরিচালক হিসেবে কাজ করেছিলেন এবং কাশ্যপের প্রযোজনায় দুটি চলচ্চিত্রে ছোট ভূমিকায় অভিনয় করেছিলেন। তার প্রথম প্রধান ভূমিকা ছিল স্বাধীন নাটক "মাসা" (২০১৫), যা তাকে "সেরা অভিষেক (পুরুষ)" বিভাগে আইফা এবং স্ক্রিন পুরস্কার জয়লাভ করতে সাহায্য করেছিল।
পরবর্তীতে কৌশল কাশ্যপের মনস্তাত্ত্বিক থ্রিলার রমণ রাঘব ২.০ (২০১৬)-এ একজন নিরস্ত্র পুলিশের ভূমিকায় অভিনয় করেছিলেন। অতঃপর ২০১৮ সালে "রাজী" এবং "সঞ্জু"র মতো চলচ্চিত্রে পার্শ্ব চরিত্রে অভিনয় করার পাশাপাশি বছরের সর্বোচ্চ উপার্জিত বলিউড চলচ্চিত্রের দুটিতে অভিনয় করেছিলেন। তিনি নেটফ্লিক্সের "লাভ পার স্কোয়ার ফুট" এবং "লাস্ট স্টোরিসের" মতো চলচ্চিত্রে অভিনয় করেছেন।
বেনজীর আহমদ
বেনজীর আহমদ হলেন বাংলাদেশের একজন রাজনীতিবিদ ও ব্যবসায়ী। তিনি বাংলাদেশ আওয়ামী লীগের ঢাকা জেলার শাখার সভাপতি। তিনি ২০১৮ সালে ঢাকা-১০ আসন থেকে একাদশ জাতীয় সংসদ সদস্য নির্বাচিত হন। তিনি বায়রা এর সভাপতি হিসাবে দ্বায়িত্ব পালন করছেন। বেনজীর আহমদ ১৯৭১ সালের বাংলাদেশের স্বাধীনতা যুদ্ধের একজন মুক্তিযোদ্ধা।
বেনজীর আহমদ ১৯৫২ সালের ২৯ ফেব্রুয়ারি জন্মগ্রহণ করেন। তার পিতার নাম কাজিম উদ্দিন আহমদ ও মাতার নাম মাজেদা আহমদ। তিনি এমএ ডিগ্রি অর্জন করেন। তিনি আহমদ গ্রুপের (আহমদ এন্টারপ্রাইজ, আহমদ রিয়েল স্টেট ও আহমদ ইন্টারন্যাশনাল) স্বত্বাধীকারী। তিনি ২০১৬-২০১৮ এবং ২০১৮-২০২০ মেয়াদে জনশক্তি রপ্তানিকারকদের সংগঠন বাংলাদেশ অ্যাসোসিয়েশন অব ইন্টারন্যাশনাল রিক্রুটিং এজেন্সিজের (বায়রা) কার্যনির্বাহী কমিটির নির্বাচনে সভাপতি নির্বাচিত হন।
বেনজীর ২০০৮ সালে নবম জাতীয় সংসদ নির্বাচনে প্রথম সংসদ সদস্য নির্বাচিত হন। নবম সংসদের মেয়াদে তিনি পিটিশন কমিটি ও ভূমি মন্ত্রণালয় সম্পর্কিত সংসদীয় স্থায়ী কমিটির সদস্য ছিলেন। ২০১৪ সালে তিনি মনোনয়ন না পাওয়ায় নির্বাচনে অংশগ্রহন করেননি। ২০১৮ সালের ৩০ ডিসেম্বর অনুষ্ঠিত একাদশ জাতীয় সংসদ নির্বাচনে আওয়ামী লীগের মনোনয়ন লাভ করেন এবং পরে মহাজোটের প্রার্থীতা পান। তিনি ২ লাখ ৫৯ হাজার ৭৮৮ ভোট পেয়ে তার নিকটতম প্রতিদ্বন্দ্বী ইসলামী আন্দোলন বাংলাদেশের আব্দুল মান্নানকে পরাজিত করেন।
বাম্বলবি (চলচ্চিত্র)
বাম্বলবি হলো ২০১৮ সালে মুক্তিপ্রাপ্ত মার্কিন বৈজ্ঞানিক কল্পকাহিনীমূলক অ্যাকশন চলচ্চিত্র যেটি ট্রান্সফরমাসের একই নামের একটি চরিত্র অনুসারে তৈরি করা হয়েছে। এটি ট্রান্সফরমার্স চলচ্চিত্র ধারাবাহিকের ষষ্ট কিস্তি। এটি পরিচালনা করে ট্র্যাভিস নাইট যেটি তার প্রথম সরাসরি অ্যাকশন চলচ্চিত্রের কাহিনী লিখেছে ক্রিশ্চিয়ানা হডসন। এটিতে অভিনয় করেছে হ্যালি স্টেনফিল্ড, জন সিনা জর্জ ল্যান্ডেবর্গ জুনিয়র, জন অটরিজ, পামেলা অ্যাডলন। এছাড়াও ডিলান ও'ব্রায়ান, অ্যাঞ্জেলা বাসেট এবং পিটার কুলেন কণ্ঠশিল্পী হিসেবে রয়েছে। এটি ট্রান্সফরমার্স এর প্রথম লাইভ অ্যাকশন চলচ্চিত্র যেটি মাইকেল বে পরিচালনা করে নি, কিন্তু একজন প্রযোজকের ভূমিকায় রয়েছেন। চলচ্চিত্রের বেশিরভাগ চিত্রায়ন শুরু হয়েছে জুলাই ৩১, ২০১৭ সালে লস অ্যাঞ্জেলস এবং সান ফ্রান্সিসকো, ক্যালিফোর্নিয়ায়।
বাম্বলবি বার্লিনে ডিসেম্বর ৩, ২০১৮ তারিখে এবং যুক্তরাষ্ট্রে ডিসেম্বর ২১, ২০১৮ সালে মুক্তি পায়। চলচ্চিত্রটি সমালোচকদের কাছ থেকে ইতিবাচক সাড়া পায়। তারা চলচ্চিত্রের অ্যাকশনের প্রশংসা করা ছাড়াও স্টেনফিল্ডের অভিনয়ের প্রশংসা করেন। এটিকে তারা "ট্রান্সফরমার্স" সিরিজের সর্বশ্রেষ্ঠ চলচ্চিত্র বলে আখ্যায়িত করেছে।চলচ্চিত্রটির চিত্রায়ন শুরু হয় জুলাই ৩১, ২০১৭ সালে লস অ্যাঞ্জেলস, সান ফ্রান্সিসকো, ক্যালিফোর্নিয়া, সান্তা ক্রুজ, ভেলেজো, মেরি আইসল্যান্ড এ। এবং এটি নভেম্বর ১৬, ২০১৭ সালে শেষ করার জন্য শিডিউল করা হয়। "ব্রিটন ফলস" এর অধীনে কাজ করে চলচ্চিত্রটির চিত্রায়ন ৬ দিন আগে নভেম্বর ১০, ২০১৭ তে শেষ হয়। নভেম্বর ২০১৭ এর পরে চলচ্চিত্রটির শিরোনাম বদলিয়ে বাম্বলবি: দ্য মুভি দেয়া হয়।
ডারিয়ো মারিয়ানেলি এ চলচ্চিত্রের সঙ্গীত আয়োজন করে যেটির মাধ্যমে প্রথমবারের মতো এই চলচ্চিত্র ধারাবাহিকের সঙ্গীত আয়োজন স্টিভ জাবলোন্সকি করে নি। হেইলি স্টেইফিল্ড এর একক গান "ব্যাক টু লাইফ" নভেম্বর ২, ২০১৮ তে মুক্তি পায়।
ইন্ড্রাস্টিয়াল লাইট & ম্যাজিক দ্বারা এই চলচ্চিত্রের ভিজুয়্যাল ইফেক্ট তৈরি হয়। ক্যান্টিনা ক্রিয়েটিভ এবং দ্য থার্ড ফ্লোর এর সাথে জেসন স্মিথ এবং টনি লিপুল চলচ্চিত্রের মূল ভিজুয়্যাল ইফেক্ট তৈরি হয়।
২৮ জানুয়ারি ২০১৯ সালের হিসাব অনুযায়ী এটি কানাডা এবং যুক্তরাষ্ট্রে $১২১.৬ মিলিয়ন এবং অন্যান্য অঞ্চলে $৩১৭.২ মিলিয়ন আয় করে। চলচ্চিত্রটির উৎপাদন বাজেট ছিল $১৩৫ মিলিয়ন।
রোটেন টমেটোসের ১৯৮টির পর্যালোচনার মধ্যে ৯৩% রেটিং পেয়েছে। এবং সাথে গড় রেটিং ৭/১০।
বেনজির আহমেদ (দ্ব্যর্থতা নিরসন)
বেনজির আহমদ নামের ব্যক্তিগন-
মাসুদ উদ্দিন চৌধুরী
লে. জেনারেল (অব.) মাসুদ উদ্দিন চৌধুরী হলেন ২০০৭-০৮-এ বাংলাদেশের রাজনৈতিক সংকটের (এক-এগারো নামে পরিচিত) সময়কার একজন আলোচিত সাবেক সেনা কর্মকর্তা ও একাদশ জাতীয় সংসদ সদস্য। তিনি ফেনী-৩ আসন থেকে ২০১৮ সালে একাদশ জাতীয় সংসদ নির্বাচনে জাতীয় পার্টির মনোনয়নে সংসদ সদস্য নির্বাচিত হন। কর্মজীবনে তিনি বাংলাদেশ সেনাবাহিনীর ৯ম পদাতিক ডিভিশনের জিওসি ও অস্ট্রেলিয়ায় বাংলাদেশের হাইকমিশনার হিসেবে দায়িত্ব পালন করেন। বর্তমানে তিনি জাতীয় পার্টির সভাপতিমণ্ডলীর সদস্য এবং পার্টির চেয়ারম্যান হুসেইন মুহাম্মদ এরশাদের প্রতিরক্ষা বিষয়ক উপদেষ্টা হিসেবে দায়িত্ব পালন করছেন।
মাসুদ উদ্দিন ১৯৫৪ সালের ৩০ জুন ফেনী জেলার সোনাগাজী উপজেলার মতিগঞ্জ ইউনিয়নের সুলাখালী গ্রামে জন্মগ্রহণ করেন। তার পিতার নাম এন এ চৌধুরী ও মাতার নাম নূর-উন-নেছা খানম। শিক্ষাজীবনে তিনি স্নাতকোত্তর ডিগ্রি অর্জন করেন।
মাসুদ উদ্দিন ১৯৭৫ সালের ১ মে বাংলাদেশ সেনাবাহিনীতে যোগদানের মাধ্যমে তার কর্মজীবন শুরু করেন। ২০০৭ সালের ১১ জানুয়ারি তত্ত্বাবধায়ক সরকার দায়িত্ব নেয় এবং বাংলাদেশের রাজনৈতিক সংকট (এক-এগারো নামে পরিচিত) শুরু হয়। এ সময় মাসুদ উদ্দিন বাংলাদেশ সেনাবাহিনীর ৯ম পদাতিক ডিভিশনের প্রধান (জিওসি) ছিলেন। একই বছর তিনি মেজর জেনারেল থেকে পদোন্নতি পেয়ে লেফট্যানেন্ট জেনারেল হন। বাংলাদেশের এ রাজনৈতিক সংকটে মাসুদ উদ্দিন অন্যতম একজন সংগঠক ছিলেন বলে বিভিন্ন মাধ্যমে উল্লেখ করা হয়েছে। অভিযোগ রয়েছে, সে সময় তিনি তার অধীনস্থ ব্যাটালিয়নের সহযোগিতায় বাংলাদেশের রাষ্ট্রপতি ভবন, বঙ্গভবনের নিয়ন্ত্রণ গ্রহণ করেন। তিনি সশস্ত্র বাহিনীর প্রিন্সিপাল স্টাফ অফিসার হিসেবেও দায়িত্ব পালন করেন।
তত্ত্বাবধায়ক সরকার দুর্নীতি-অনিয়ম দূর করতে ‘গুরুতর অপরাধ দমন সংক্রান্ত জাতীয় কমিটি’ গঠন করে যার প্রধান সমন্বয়ক হিসেবে দায়িত্ব পান মাসুদ উদ্দিন। ২০০৮ সালের ২ জুন তাকে সশস্ত্র বাহিনীর প্রিন্সিপাল স্টাফ অফিসার থেকে ডিফেন্স সার্ভিসেস কম্যান্ড অ্যান্ড স্টাফ কলেজের কমান্ড্যান্ট পদে ও ৮ জুন পররাষ্ট্র মন্ত্রণালয়ে বদলি করা হয়। এরপর একই বছর ২ সেপ্টেম্বর তাকে অস্ট্রেলিয়ায় বাংলাদেশ হাইকমিশনের কমিশনার হিসেবে নিয়োগ করা হয়। ২০০৮ সালের ৪ নভেম্বর তিনি কমিশনার হিসেবে দায়িত্ব গ্রহণ করেন। ২০১১ সালের ২৯ জুন তার চাকুরীর মেয়াদ শেষ হলেও পরবর্তীতে তার মেয়াদ বাড়ানো হয় এবং ২০১৪ সাল পর্যন্ত তিনি অস্ট্রেলিয়ায় বাংলাদেশের হাইকমিশনার হিসেবে দায়িত্ব পালনের পর অবসর গ্রহণ করেন।
২০১৮ সালে একাদশ জাতীয় সংসদ নির্বাচনের প্রাক্কালে মাসুদ ফেনী-৩ (সোনাগাজী-দাগনভূঞা) আসনে নির্বাচনে আগ্রহী প্রার্থী হিসেবে প্রথমে বাংলাদেশ আওয়ামী লীগের দলীয় মনোনয়ন সংগ্রহ করেন। তবে আওয়ামী লীগ আসনটি জাতীয় পার্টিকে ছেড়ে দেওয়ার গুঞ্জন উঠলে তিনি আওয়ামী লীগের পরামর্শে জাতীয় পার্টিতে যোগদান করেন ও জাতীয় পার্টির হয়ে মনোনয়নপত্র জমা দেন। এ সময় তাকে জাতীয় পার্টির সভাপতিমণ্ডলীর সদস্য করা হয় এবং তিনি পার্টির চেয়ারম্যান হুসেইন মুহাম্মদ এরশাদের প্রতিরক্ষা বিষয়ক উপদেষ্টা হিসেবে নিয়োগ পান। পরে জাতীয় পার্টির মনোনয়নে তিনি বিএনপির আকবর হোসেনকে পরাজিত করে ২০১৮ সালে একাদশ জাতীয় সংসদ নির্বাচনে উক্ত আসন থেকে সংসদ সদস্য নির্বাচিত হন।
মাসুদ উদ্দিন ব্যক্তিগত জীবনে জেসমিন মাসুদের সাথে বিবাহ বন্ধনে আবদ্ধ হন। এই দম্পতির দুই মেয়ে ও এক ছেলে রয়েছে। বিএনপির চেয়ারপারসন খালেদা জিয়ার ছোট ভাই মেজর (অব.) সাঈদ এস্কান্দার মাসুদ উদ্দিন চৌধুরীর বোনের সাথে বিবাহ বন্ধনে আবদ্ধ হন।
ঢাকুরিয়া রেলওয়ে স্টেশন
ঢাকুরিয়া রেলওয়ে স্টেশন শিয়ালদহ-সোনারপুর লাইন লাইনে অবস্থিত কলকাতা শহরতলি রেলওয়ে স্টেশন। এটি শিয়ালদহ রেলওয়ে স্টেশন থেকে আনুমানিক ৭ কিলোমিটার (৪.৩ মাইল) দূরে অবস্থিত। এটি পূর্ব রেল অঞ্চলের অন্তর্গত। ঢাকুরিয়া রেলওয়ে স্টেশন শিয়ালদহ রেল বিভাগের সবচেয়ে ব্যস্ততম রেল স্টেশনগুলির মধ্যে অন্যতম। ১১৫ জোড়াও বেশি স্থানীয় ই.এম.ইউ ট্রেন দৈনিক ভিত্তিতে রেলওয়ে স্টেশন দিয়ে চলাচল করে। স্টেশনটি ভারতের পশ্চিমবঙ্গ রাজ্যের কলকাতায় অবস্থিত। ঢাকুরিয়া জংশন রেলওয়ে স্টেশন ঢাকুরিয়া এলাকা এবং আশেপাশের এলাকাগুলিতে রেল পরিষেবা প্রদান করে।
ঢাকুরিয়া রেলওয়ে স্টেশন ২২°৫০'৯১" উত্তর থেকে ৮৮°৩৭'১২" পূর্বে অবস্থিত। সমুদ্রতল থেকে স্টেশনটির গড় উচ্চতা ৯ মিটার (৩০ ফুট)।
১৮৬২ খ্রিষ্টাব্দে ইস্টার্ন বেঙ্গল রেলওয়ে শিয়ালদহ থেকে সোনারপুর পর্যন্ত ১,৬৭৬ মিমি (৫ ফুট ৬ ইঞ্চি) বিস্তৃত ব্রড গেজ রেলওয়ে নির্মাণ করেছিল।
শিয়ালদহ-ঢাকুরিয়া লাইনের বিদ্যুতায়ন ১৯৬৫-৬৬ সালে ২৫ কেভি এসি ওভারহেড ব্যবস্থার সাথে সম্পন্ন হয়।
সাইনোসেফালি
সাইনোসেফালি (Cynocephaly) বা সাইনোসেফালাসের (/saɪnoʊsɛfəli/) বৈশিষ্ট্য হচ্ছে, এর একটি কুকুর বা শিয়ালের মতো মাথা রয়েছে- যা একটি ব্যাপকভাবে আলোচিত পৌরাণিক ঘটনা যা বিভিন্ন রূপ এবং প্রসঙ্গে বিদ্যমান। "সাইনোসেফালি" এর আক্ষরিক অর্থ "কুকুরের মাথা"। এই শব্দটি দ্বারা কুকুরের মতো মাথাযুক্ত একটি মানব শরীর বোঝায়। প্রায়শই, এই ধরনের প্রাণীদের মানুষের বুদ্ধি মতো বুদ্ধি থাকে। এই ধরনের সাইনোসেফালিক্স পৌরাণিক কাহিনী প্রাচীন মিশর, গ্রীস ও চীন সহ পৃথিবীর বিভিন্ন অংশে থেকে কিংবদন্তী হিসেবে প্রচলিত। আরও উল্লেখ পাওয়া যায় মধ্যযুগের পূর্ব ইউরোপে। আধুনিক জনপ্রিয় সংস্কৃতিতে সাইনোসেফালিক্স বই, কমিক্স এবং গ্রাফিক উপন্যাসগুলিতে ব্যপকভাবে পাওয়া যায়। সাইনোসেফালি সাধারণত নেকড়ে মানব এবং কথা বলা কুকুর থেকে আলাদা।
"সাইনোসেফালি" শব্দটি গ্রিক শব্দ κῠνοκέφᾰλοι "kynokephaloi" শব্দ থেকে এসেছে। "kyno" (κύων "kyōn" শব্দের সমষ্টি) শব্দের অর্থ "কুকুর" এবং κεφαλή "kephalē" শব্দের অর্থ "মাথা"।
প্যাকেজ ম্যানেজার
একটি প্যাকেজ ম্যানেজার বা প্যাকেজ ম্যানেজমেন্ট সিস্টেম হলো এমন সব সফটওয়্যার সরঞ্জামের একটি সংগ্রহ যা কম্পিউটারের অপারেটিং সিস্টেমের জন্য ইন্সটলকরণ, হালনাগাদকরণ, কনফিগারকরণ ও কম্পিউটার প্রোগ্রাম সরিয়ে ফেলার প্রক্রিয়াকে স্বয়ংক্রিয় করে।
একটি প্যাকেজ ম্যানেজার "প্যাকেজ"সমূহ, সফটওয়্যারের ডিস্ট্রিবিউশন সমূহ ও আর্কাইভ ফাইলের ডাটা নিয়ে কাজ করে। প্যাকেজ সমূহ মেটাডাটা ধারণ করে, যেমন সফটওয়্যারের নাম, এর উদ্দেশ্যের বর্ণনা, সংস্করণ ক্রমিক নাম্বার, বিক্রেতা এবং সফটওয়্যারটি সঠিকভাবে চলার জন্যে ডিপেন্ডেন্সিসমূহের একটি তালিকা। ইন্সটলের পর মেটাডাটা একটি লোকাল প্যাকেজ ডাটাবেসে সংরক্ষিত হয়। প্যাকেজ ম্যানেজারগুলো অনুপস্থিত অপরিহার্য বিষয় ও সফটওয়্যার অমিল রোধ করতে সাধারণত সফটওয়্যার ডিপেন্ডেন্সিগুলোর ও সংস্করণ ক্রমিক নাম্বারের একটি ডাটাবেস বজায় রাখে। তারা কাছাকাছিভাবে সফটওয়্যার রিপোজিটরি, বাইনারি রিপোজিটরি ম্যানেজার ও অ্যাপ স্টোরের সাথে কাজ করে।
ম্যানুয়াল ইন্সটল ও হালনাগাদের ঝামেলা কমাতে প্যাকেজ ম্যানেজার ডিজাইন করা হয়েছে। এগুলো বিশেষ করে বড় উদ্যোগগুলোতে কাজে লাগতে পারে, যার অপারেটিং সিস্টেমগুলো গ্নু/লিনাক্স অথবা অন্যান্য ইউনিক্স-সদৃশ সিস্টেম যেগুলো সাধারণত শত শত, এমনকি হাজার হাজার স্বতবত্র সফটওয়্যার প্যাকেজ নিয়ে গঠিত।
লাইসেন্স
লাইসেন্স বা অনুমতিপত্র হলো কোনকিছু করা, ব্যবহার করা বা নিজের করে নেয়ার প্রাতিষ্ঠানিক অনুমতি।
লাইসেন্স দুটো পক্ষের মধ্যকার চুক্তির উপাদান হিসেবে একটি পক্ষ থেকে অন্য পক্ষকে মঞ্জুর করা যায়। লাইসেন্সে অন্য একটি সংক্ষিপ্ত সংজ্ঞা হলো "লাইসেন্সকৃত বস্তু ব্যবহারের একটি অনুমোদন।"
বিশেষ করে লাইসেন্স কর্তৃপক্ষ কর্তৃক ইশু হতে পারে এমন সব কর্মকাণ্ডকে অনুমোদন দিতে যা অন্যথায় নিষিদ্ধ হতো। এর জন্যে ফি পরিশোধ বা সক্ষমতা প্রমাণের প্রয়োজন পড়তে পারে। এ আবশ্যিকতা কর্তৃপক্ষকে নির্দিষ্ট কর্মকাণ্ড সম্পর্কে অবহিত হতে সাহায্য করে।
আককাছ আলী সরকার
ডাঃ মোঃ আককাছ আলী সরকার হলেন একজন বাংলাদেশী চিকিৎসক, সংসদ সদস্য ও রাজনীতিবিদ। তিনি জাতীয় পার্টির (এরশাদ) রাজনীতির সাথে জড়িত। তিনি কুড়িগ্রাম-৩ আসন থেকে নির্বাচিত ১০ম জাতীয় সংসদ সদস্য ছিলেন। তিনি রংপুরের প্রাইম মেডিকেল কলেজের প্রতিষ্ঠাতা ও নির্বাহী পরিচালক।
আককাস আলী সরকার গাইবান্ধা জেলায় জন্মগ্রহন করেন। তার পিতার নাম মো: আব্দুস সামাদ সরকার ও মাতার নাম আনোয়ারা বেগম। তিনি চিকিৎসা বিজ্ঞানে এমবিবিএস ও এফআরসিএস ডিগ্রি অর্জন করেছেন।
তিনি চিকিৎসা পেশা ও ব্যবসায় পেশায় নিয়োজিত। তিনি ২০০৮ সালে সনিকপ্রাইম গ্রুপ প্রতিষ্ঠিত করেন এবং প্রতিষ্ঠাতা চেয়ারম্যান ছিলেন। বর্তমানে তিনি গ্রুপের পরিচালক হিসাবে দ্বায়িত্ব পালন করছেন। একইসাথে তিনি প্রাইম স্পেশালাইজড হসপিটাল অ্যান্ড রিসার্স সেন্টার ও নুমা ফার্মাসিটিক্যালসের ব্যবস্থাপনা পরিচালক।
আককাছ আলী ২০১৮ সালের ২৫ জুলাই কুড়িগ্রাম-৩ উপনির্বাচনে প্রথম সংসদ সদস্য নির্বাচিত হন। তিনি লাঙ্গল প্রতীকে ৮২ হাজার ৫৯৮ ভোট পেয়ে তার প্রতিদ্বন্দ্বী আওয়ামী লীগ প্রার্থী এম এ মতিনকে পরাজিত করেন। তিনি ৩ আগস্ট ২০১৮ সালে সংসদ সদস্য হিসাবে শপথ গ্রহন করেন। তিনি সরকারী হিসাব সম্পর্কিত সংসদীয় স্থায়ী কমিটির সদস্য ছিলেন। ২০১৮ সালের একাদশ জাতীয় সংসদ নির্বাচনে তিনি জাতীয় পার্টির মনোনীত প্রার্থী হয়ে নির্বাচনে অংশগ্রহন করে প্রথমে দলীয় প্রধান এরশাদের নির্দেশে নির্বাচন থেকে সরে দাডান এবং পরে আবার নির্বাচনের ঘোষনা দেন। কিন্তু পরাজিত হন।
রেট্রোকম্পিউটিং
রেট্রোকম্পিউটিং হলো আধুনিক সময়ে পুরোনো কম্পিউটার হার্ডওয়্যার ও সফটওয়্যার ব্যবহার করা। রেট্রোকম্পিউটিং সাধারণত প্রযুক্তির বাস্তবিক প্রয়োগের চেয়ে শখ ও বিনোদন হিসেবে বিবেচিত হয়। প্রযুক্তি উৎসাহীরা প্রায় আবেগীয় কারণে দুর্লভ বা মূল্যবান হার্ডওয়্যার ও সফটওয়্যার সংগ্রহ করে। যাইহোক, অনেকে এর ভাল ব্যবহারও করেন।
রেট্রোকম্পিউটিঙের আরও গুরুত্বপূর্ণ ধারা কম্পিউটার হার্ডওয়্যার ইতিহাসের একটি অংশ। এটাকে কম্পিউটিঙে নিরীক্ষামূলক পুরাতত্ত্বের এনালগ হিসেবে দেখা হয়। কিছু উল্লেখযোগ্য উদাহরণের মধ্যে রয়েছে ব্যাবেজের ডিফারেন্স ইঞ্জিনের পুনর্গঠন (এর ডিজাইনেরও ১০০ বছর পর) এবং ২০০০ সালে প্ল্যানকাল্কলের প্রয়োগ (এর উদ্ভবের অর্ধশতাব্দী পরে)।
১৯৭৬ সাল থেকে ব্যক্তিগত কম্পিউটার রয়েছে। কিন্তু এ সময়ে অনেকগুলো প্রযুক্তিক বিপ্লব ঘটে গেছে যা পুরোনো লুপ্ত কম্পিউটার সরঞ্জামগুলো আবর্জনার স্তূপে পরিণত করেছে। তৎসত্ত্বেও, অই সময়ে এ অব্যবহার্য কম্পিউটারগুলো ভিন্টেজ কম্পিউটার সংগ্রহকারীদের একটি নতুন উপ-সংস্কৃতির জন্ম দেয়, যারা এ দুর্লভ পণ্যগুলো সংগ্রহ করতে বিশাল অংকের অর্থও খরচ করে, শুধুমাত্র প্রদর্শনীর জন্যে নয়, তাদের পূর্ণ কার্যক্ষম ঐতিহ্যও ফিরিয়ে আনতে ইচ্ছুক তারা, যার মধ্যে রয়েছে সক্রিয় সফটওয়্যার উন্নয়ন, ও আধুনিক ব্যবহারের জন্যে অভিযোজন। এর মধ্যে রয়েছে তথাকথিত হ্যাকাররা যারা নতুন ও পুরোনো কম্পিউটার থেকে নতুন শংকর কম্পিউটার যুক্ত, হালনাগাদ ও তৈরী করে। ইথারনেট ইন্টারফেসসমূহ অনেক পুরোনো ৮-বিট যন্ত্রের জন্যে সীমাবদ্ধ ইন্টারনেট সংযোগের জন্যে ডিজাইন করা হয়েছে; যেখানে ব্যবহারকারীরা ব্যবহারকারী গ্রুপ, বুলেটিন বোর্ড ও সফটওয়্যারের ডাটাবেসে প্রবেশ করতে পারে।
ডায়ান কিটন
ডায়ান কিটন (, জন্ম: ডায়ান হল; ৫ জানুয়ারি ১৯৪৬) হলেন একজন মার্কিন অভিনেত্রী, পরিচালক ও প্রযোজক। তিনি একটি একাডেমি পুরস্কার, একটি বাফটা পুরস্কার, দুটি গোল্ডেন গ্লোব পুরস্কার ও এএফআই আজীবন সম্মাননা পুরস্কারসহ একাধিক পুরস্কার অর্জন করেছেন।
কিটন মঞ্চে অভিনয়ের মধ্য দিয়ে তার কর্মজীবন শুরু করেন। ১৯৭০ সালে তার চলচ্চিত্রে অভিষেক হয়। তার প্রথম বড় মাপের চলচ্চিত্র ভূমিকায় হল "দ্য গডফাদার" (১৯৭২) ছবিতে কে অ্যাডামস করলেওনে চরিত্রে। একই বছরে উডি অ্যালেন পরিচালিত "প্লে ইট অ্যাগেইন, স্যাম" তার কর্মজীবনের শুরুতে তাকে প্রতিষ্ঠা লাভ করতে সহায়তা করে। তার পরের দুটি চলচ্চিত্র হল "স্লিপার" (১৯৭৩) ও "লাভ অ্যান্ড ডেথ" (১৯৭৫), যা তাকে হাস্যরসাত্মক অভিনেত্রী হিসেবে পরিচিতি পাইয়ে দেয়। তার চতুর্থ চলচ্চিত্র "অ্যানি হল" (১৯৭৭)-এর জন্য তিনি শ্রেষ্ঠ অভিনেত্রী বিভাগে একাডেমি পুরস্কার অর্জন করেন।
কিটন পরবর্তীকালে তার "অ্যানি হল" ব্যক্তিত্ব দূর করতে একই রকমের চরিত্রে কাজ করা বাদ দেন। তিনি নাট্যধর্মী অভিনয়ের দিকে মনযোগ দেন এবং "লুকিং ফর মিস্টার গুডবার" (১৯৭৭)-এ অভিনয় করেন। তিনি "রেডস" (১৯৮১), "মারভিন্‌স রুম" (১৯৯৬), এবং "সামথিংস গটা গিভ" (২০০৩)-এ অভিনয় করে আরও তিনটি একাডেমি পুরস্কারের মনোনয়ন লাভ করেন।
তার অন্যান্য জনপ্রিয় চলচ্চিত্রসমূহ হল "বেবি বুম" (১৯৮৭), "ফাদার অব দ্য ব্রাইড" (১৯৯১), "ফাদার অব দ্য ব্রাইড পার্ট টু" (১৯৯৫), "দ্য ফার্স্ট ওয়াইভস ক্লাব" (১৯৯৬), "দি আদার সিস্টার" (২০০১), এবং "দ্য ফ্যামিলি স্টোন" (২০০৫)। অভিনয়ের পাশাপাশি তিনি একজন আলোকচিত্রী, আবাসন প্রকল্প প্রস্তুতকারক, লেখিকা এবং গায়িকা।
একবর্ণ আলোকচিত্রবিদ্যা
একবর্ণ আলোকচিত্রগ্রহণ () হলো একটি চিত্রের প্রত্যাকটি অবস্থান ভিন্ন ভিন্ন পরিমাণের আলো ধারণ ও প্রদর্শন করগে পারে, কিন্তু ভিন্ন ভিন্ন রঙ প্রদর্শন করতে পারে না। এটি শাদা-কালো আলোকচিত্রগ্রহণের সমস্ত নমুনা ধারণ করে, যেটি কালো থেকে সাদা পর্যন্ত বিস্তৃত নিরপেক্ষ ধূসর স্বনযুক্ত ছবি জন্ম দেয়। ধূসর ছাড়া অন্য রঙ যেমন সেপিয়া, সবজে নীল অথবা বাদামী রঙও একবর্ণ আলোকচিত্রগ্রহণে ব্যবহার করা যায়। সমসাময়িক পৃথিবীতে একবর্ণ আলোকচিত্রগ্রহণের শৈল্পিক উদ্দেশ্য ও নির্দিষ্ট প্রযুক্তিগত চিত্র প্র‍য়োগ রয়েছে।
লেইকা এম মনোক্রোম হলো লেইকা ক্যামেরা এজির র‍্যাঞ্জফাইন্ডার এম সিরিজের আধুনিক ক্যামেরা ও একটি মনোক্রোম সেন্সর রয়েছে। এটি ১০ মে ২০১২ সালে ঘোষিত হয়।